title: Eiropas Parlamenta Un Padomes lēmums Nr. 253/2000/EK (2000. gada 24. janvāris), ar ko ievieš otro posmu Kopienas darbības programmai izglītības jomā Socrates

text:
Svarīgs juridisks paziņojums

|

32000D0253

Oficiālais Vēstnesis L 028 , 03/02/2000 Lpp. 0001 - 0015

		Eiropas Parlamenta Un Padomes lēmums Nr. 253/2000/EK(2000. gada 24. janvāris),ar ko ievieš otro posmu Kopienas darbības programmai izglītības jomā "Socrates"EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 149. un 150. pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],ņemot vērā Reģionu komitejas atzinumu [3],lemjot saskaņā ar Līguma 251. pantā noteikto procedūru [4],ievērojot kopīgo projektu, ko Samierināšanas komiteja apstiprinājusi 1999. gada 10. novembrī,tā kā:(1) Eiropas Kopienas dibināšanas līgumā ir noteikts, ka tā rīcība, cita starpā, sekmēs pilnvērtīgas izglītības un apmācības attīstību; saskaņā ar šo programmu pasākumiem ir jāveicina Eiropas dimensijas izglītība un jādod savs ieguldījums pilnvērtīgas izglītības attīstībā ar nolūku veicināt mūžizglītību.(2) Ar Eiropas Parlamenta un Padomes Lēmumu Nr. 819/95/EK ir izveidota Kopienas darbības programma Socrates [5].(3) Ārkārtas Eiropadome par nodarbinātību, kas notika Luksemburgā 1997. gada 20. un 21. novembrī, atzina par pamatotu, ka mūžizglītība un apmācība var dot svarīgu ieguldījumu dalībvalstu nodarbinātības politikā, lai paaugstinātu nodarbinātības iespējas, pielāgošanās spējas, uzņēmējdarbības kultūru un veicinātu iespēju vienlīdzību.(4) Komisija paziņojumā "Uz Eiropu, kas balstīta uz zināšanām" noteica pamatnostādnes atvērtas un dinamiskas Eiropas izglītības izveidei, kas ļautu sasniegt mērķi — izglītību un apmācību mūža garumā.(5) Baltajā grāmatā "Mācīšana un mācīšanās — Par kognitīvu sabiedrību" Komisija paziņoja, ka kognitīvas sabiedrības rašanās liek rosināt iegūt jaunas zināšanas, šim nolūkam motivējot mācīties pie katras izdevības; savukārt Zaļajā grāmatā "Izglītība, apmācība, zinātniskā izpēte: šķēršļi pārnacionālai mobilitātei" Komisija uzsvēra priekšrocības, ko mobilitāte sniedz iedzīvotājiem un konkurētspējai Eiropas Savienībā.(6) Atbilstīgi Eiropas Parlamenta vēlmei Komisijas mērķis ir panākt apmēram 10 % skolu līdzdalību Comenius pasākumos un apmēram 10 % studentu līdzdalību mobilitātes darbībās Erasmus pasākumos.(7) Ir jāveicina aktīvs pilsoniskums un jāpastiprina cīņa pret jebkāda veida izstumšanu, tostarp pret rasismu un ksenofobiju; īpaša uzmanība jāpievērš līdztiesības sekmēšanai un vienlīdzīgu iespēju nodrošināšanai sievietēm un vīriešiem; tā kā sevišķa uzmanība jāpievērš personām ar īpašām vajadzībām.(8) Eiropas Parlaments un Padome Lēmumā par jaunatni un Padome Lēmumā 1999/382/EK par apmācību [6] ir izveidojuši Kopienas darbības programmas jaunatnei un attiecīgi apmācībai, kas kopā ar Socrates programmu veicina zināšanu Eiropas veidošanos.(9) Lai palielinātu Kopienas rīcības vērtību, Komisijai, sadarbojoties ar dalībvalstīm, visos līmeņos jānodrošina, ka saskaņā ar šo lēmumu īstenotā rīcība ir konsekventa un komplementāra ar pārējām attiecīgajām Kopienas politikas jomām, instrumentiem un rīcību.(10) Ir jānodrošina iespēja organizēt kopīgus pasākumus, iesaistot Socrates programmu un citas Kopienas programmas vai darbības, kurām ir izglītojoša dimensija, tādējādi veicinot sinerģiju un palielinot Kopienas darbības vērtību.(11) Līgums par Eiropas Ekonomikas zonu (EEZ līgums) paredz lielāku sadarbību izglītības, apmācības un jaunatnes jomās, pirmkārt, starp Eiropas Kopienu un tās dalībvalstīm, otrkārt, starp Eiropas Brīvās tirdzniecības asociācijas valstīm, kas piedalās Eiropas ekonomikas zonā (EBTA/EEZ valstīm).(12) Ir jānodrošina iespēja padarīt šo programmu pieejamu asociētajām Viduseiropas un Austrumeiropas valstīm saskaņā ar Eiropas Līgumos paredzētajiem nosacījumiem, papildu protokoliem un Asociācijas padomes attiecīgajiem lēmumiem, Kiprai, izmantojot papildu asignējumus, saskaņā ar procedūrām par kurām vienojas ar šo valsti, kā arī Maltai un Turcijai, izmantojot papildu asignējumus, saskaņā ar Līguma noteikumiem.(13) Komisijai un dalībvalstīm sadarbojoties, šī programma regulāri jāuzrauga un jānovērtē, lai tajā varētu izdarīt grozījumus, īpaši attiecībā uz šo pasākumu īstenošanas prioritātēm; tā kā novērtēšanai jāietver ārējais novērtējums, ko veic neatkarīgas, neieinteresētas iestādes.(14) Saskaņā ar subsidiaritātes un proporcionalitātes principiem, kas noteikti Līguma 5. pantā, tā kā dalībvalstis nevar pienācīgi sasniegt ierosinātās rīcības mērķus attiecībā uz Eiropas sadarbības ieguldījumu pilnvērtīgā izglītībā, cita starpā tāpēc, ka tam ir vajadzīgas daudzpusējas partnerattiecības, daudzpusēja mobilitāte un informācijas apmaiņa visā Kopienā; tādējādi šos mērķus labāk var sasniegt Kopiena, ņemot vērā Kopienas darbības un pasākumu starptautisko dimensiju; šis lēmums paredz vienīgi to, kas vajadzīgs šo mērķu sasniegšanai.(15) Eiropas kredītpunktu pārneses sistēmas (ECTS) uzlabošana ir efektīvs līdzeklis, lai nodrošinātu to, ka mobilitāte pilnībā sasniedz tās mērķus; šajā programmā iesaistītās akadēmiskās augstskolas tiek mudinātas pēc iespējas vairāk lietot ECTS.(16) Šis lēmums attiecībā uz visu programmas darbības laiku paredz finanšu sistēmu, kas jāņem vērā vispirms atbilstīgi 33. punktam Eiropas Parlamenta, Padomes un Komisijas 1999. gada 6. maija Iestāžu nolīgumā [7] par budžeta disciplīnas un budžeta procedūras uzlabošanu.(17) Šā lēmuma īstenošanai vajadzīgie pasākumi ir jāapstiprina saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto izpildu pilnvaru īstenošanas kārtību [8],IR PIEŅĒMUŠI ŠO LĒMUMU.1. pantsProgrammas izveide1. Ar šo lēmumu ievieš otro posmu Kopienas darbības programmai izglītības jomā "Socrates", turpmāk — "šī programma".2. Šo programmu īsteno laikposmā no 2000. gada 1. janvāra līdz 2006. gada 31. decembrim.3. Šī programma sekmē zināšanu Eiropas veidošanos, attīstot Eiropas dimensiju izglītībā un apmācībā, veicinot mūžizglītību, kas balstās uz formālu un neformālu izglītību un apmācību. Tā atbalsta to zināšanu, iemaņu un prasmju attīstīšanu, kas varētu veicināt aktīvu pilsoniskumu un nodarbinātības iespējas.4. Šī programma atbalsta un papildina dalībvalstīs un dalībvalstu veiktās darbības, pilnībā respektējot dalībvalstu atbildību par izglītības saturu, izglītības un apmācības sistēmu organizēšanu, kā arī to kultūru un valodu dažādību.2. pantsProgrammas mērķiLai sekmētu pilnvērtīgas izglītības attīstību un veicinātu mūžizglītību, pilnībā respektējot dalībvalstu atbildību, programmas mērķi ir:a) stiprināt Eiropas dimensiju visos izglītības līmeņos un sekmēt starptautisku pieeju izglītības resursiem Eiropā, tajā pašā laikā veicinot vienlīdzīgas iespējas visās izglītības jomās;b) veicināt kvantitatīvu un kvalitatīvu Eiropas Savienības valodu zināšanu uzlabošanu, jo īpaši to valodu zināšanu uzlabošanu, kas netiek plaši izmantotas un mācītas, lai tā panāktu labāku sapratni un lielāku solidaritāti starp Eiropas Savienības tautām un veicinātu starpkultūru izglītības dimensiju;c) veicināt sadarbību un mobilitāti izglītības jomā, jo īpaši:- veicinot apmaiņu starp izglītības iestādēm,- veicinot atklātās studijas un studijas tālmācībā,- ieviešot uzlabojumus diplomu un mācību laika atzīšanas pilnveidošanā,- pilnveidojot informācijas apmaiņu,un palīdzēt novērst šķēršļus šajā sakarā;d) veicināt jauninājumu ieviešanu izglītības metožu un materiālu pilnveidošanā, attiecīgā gadījumā lietojot jaunas tehnoloģijas, un pētīt vispārsvarīgus jautājumus saistībā ar izglītības politiku.3. pantsKopienas rīcība1. Šīs programmas mērķus, kas norādīti 2. pantā, sasniedz ar turpmāk minētajām darbībām, kuru operacionālais saturs un īstenošanas procedūras ir aprakstītas pielikumā:1. darbība | Skolas izglītība (Comenius); |2. darbība | Augstākā izglītība (Erasmus); |3. darbība | Pieaugušo izglītība un citi izglītības iegūšanas veidi (Grundtvig); |4. darbība | Valodu mācīšana un mācīšanās (Lingua); |5. darbība | Atklātās studijas un tālmācība; informācijas un sakaru tehnoloģijas izglītības jomā (Minerva); |6. darbība | Novērošana un jauninājumu ieviešana; |7. darbība | Vienota rīcība; |8. darbība | Papildu pasākumi. |2. Šīs darbības īsteno, izmantojot šādus pasākumus, starptautisku darbību veidā, kas apvieno vairākus pasākumus:a) atbalsts personu starptautiskai mobilitātei izglītības jomā Eiropā;b) atbalsts informācijas un sakaru tehnoloģiju (IST) pielietošanai izglītībā;c) atbalsts starptautisku sadarbības tīklu attīstīšanai, lai atvieglotu pieredzes apmaiņu un labu praksi;d) valodu prasmes un dažādu kultūru izpratnes veicināšana;e) atbalsts novatoriskiem eksperimentāliem projektiem, kas balstās uz starptautisku sadarbību un ir paredzēti, lai ieviestu jauninājumus izglītībā un uzlabotu izglītības kvalitāti;f) pastāvīga Kopienas uzziņas materiālu uzlabošana,- novērojot un analizējot valstu izglītības politiku,- novērojot un izplatot labu praksi un jauninājumus,- plaši apmainoties ar informāciju.4. pantsPiekļuve programmai1. Ievērojot pielikumā norādītos nosacījumus un īstenošanas pasākumus, šī programma īpaši ir paredzēta:a) skolēniem, studentiem un citiem izglītojamajiem;b) izglītībā tieši iesaistītajam personālam;c) visu veidu izglītības iestādēm, ko nosaka katra dalībvalsts;d) personām un iestādēm dalībvalstīs, kas atbildīgas par izglītības sistēmu un politiku vietējā, reģionu vai valsts līmenī.2. Saskaņā ar šo programmu tās valsts un privātās iestādes, kas sadarbojas ar izglītības iestādēm, var iesaistīties atbilstīgās darbībās, jo īpaši:- vietējās un reģionālās iestādes un organizācijas,- apvienības, kas darbojas izglītības jomā, to skaitā studentu, skolēnu, skolotāju un vecāku apvienības,- uzņēmumi, uzņēmumu grupas, profesionālās apvienības un Tirdzniecības un rūpniecības kameras,- darba devēji un darba ņēmēji un to organizācijas visos līmeņos,- zinātniskās izpētes centri un iestādes.5. pantsProgrammas īstenošana un sadarbība ar dalībvalstīm1. Komisija- nodrošina to Kopienas darbību īstenošanu, kas saskaņā ar pielikumu minētas šajā programmā,- konsultē darba devējus un darba ņēmējus un attiecīgās apvienības izglītības jomā Eiropas līmenī un par saviem atzinumiem informē 8. panta 1. punktā minēto Komiteju.2. Dalībvalstis- attiecīgi rīkojas, lai nodrošinātu efektīvu šīs programmas izpildi dalībvalstu līmenī, atbilstīgi valsts praksei, iesaistot visas izglītībā ieinteresētās puses,- šīs programmas darbību īstenošanai dalībvalstu līmenī (Socrates valstu aģentūras) izveido koordinētai vadībai atbilstīgu struktūru,- cenšas noteikt tādus pasākumus, kādus tās uzskata par lietderīgiem, lai novērstu juridiskus un administratīvus šķēršļus šīs programmas īstenošanai,- veic pasākumus, lai nodrošinātu, ka iespējamā sinerģija ar citām Kopienas programmām tiek īstenota dalībvalstu līmenī.3. Komisija, sadarbojoties ar dalībvalstīm, nodrošina- pāreju no darbībām, kas veiktas saskaņā ar iepriekšējo programmu izglītības jomā (Socrates, noteikts ar Lēmumu Nr. 819/95/EK), uz darbībām, kas jāīsteno saskaņā ar šo programmu,- saskaņā ar iepriekšējo programmu izglītības jomā Socrates veikto darbību rezultātu un saskaņā ar šo programmu īstenojamo rezultātu izplatīšanu,- attiecīgu informāciju, publicitāti un paveiktā darba kontroli, attiecībā uz tām darbībām, kuras šī programma atbalsta.6. pantsVienota rīcībaKā daļu no Eiropas, kas balstīta uz zināšanām, veidošanas procesa šajā programmā ietvertos pasākumus var īstenot saskaņā ar 8. panta 2. punktā noteiktajām procedūrām, kā vienotu rīcību ar attiecīgām Kopienas programmām un darbībām, jo īpaši Leonardo da Vinci un "Jaunatne", kā arī Kopienas programmām pētniecības, attīstības un jauno tehnoloģiju jomā.7. pantsĪstenošanas pasākumi1. Saskaņā ar 8. panta 2. punktā norādīto vadības procedūru pieņem tos pasākumus, kas vajadzīgi, lai īstenotu šo lēmumu attiecībā uz turpmāk minētajiem jautājumiem:a) ikgadējais darba plāns, kas ietver prioritātes, tēmas vienotai rīcībai un atlases kritērijus un procedūras;b) finansiālais atbalsts, kas jānodrošina Kopienai (summas, ilgums un saņēmēji) un vispārīgās pamatnostādnes programmas īstenošanai;c) ikgadējais budžets un līdzekļu sadalījums starp dažādām programmas jomām;d) to līdzekļu sadalījums starp dalībvalstīm, kas paredzēti tām darbībām, kuras jāveic decentralizēti;e) programmas uzraudzības un novērtēšanas, kā arī rezultātu izplatīšanas un salīdzināšanas pasākumi;f) Komisijas priekšlikumi projektu atlasei, ietverot arī tos, ko veic saskaņā ar 7. darbību (Vienota rīcība).2. Pasākumus, kas vajadzīgi, lai īstenotu šo lēmumu attiecībā uz visiem pārējiem jautājumiem, pieņem saskaņā ar 8. panta 3. punktā norādīto konsultēšanās procedūru.8. pantsKomiteja1. Komisijai palīdz komiteja.2. Ja ir norāde uz šo punktu, piemēro Lēmuma 1999/468/EK 4. un 7. pantu, ņemot vērā minētā lēmuma 8. panta noteikumus.Lēmuma 1999/468/EK 4. panta 3. punktā paredzētais laikposms ir divi mēneši.3. Ja ir norāde uz šo punktu, piemēro Lēmuma 1999/468/EK 3. un 7. pantu, ņemot vērā minētā lēmuma 8. panta noteikumus.4. Komiteja pieņem savu reglamentu.9. pantsSadarbība ar citu programmu komitejām un informācija par citām Kopienas iniciatīvām1. Komiteja izveido regulāru un strukturētu sadarbību ar komiteju, kas izveidota saistībā ar Leonardo da Vinci rīcības programmu Kopienas arodapmācības politikas īstenošanai, kā arī ar komiteju, kas izveidota saistībā ar Kopienas rīcības programmu "Jaunatne".2. Lai nodrošinātu šīs programmas atbilstību citiem pasākumiem, kas norādīti 11. pantā, Komisija regulāri informē Komiteju par Kopienas iniciatīvām izglītības, apmācības un jaunatnes jomā, tostarp par sadarbību ar trešām valstīm un starptautiskām organizācijām.10. pantsFinansējums1. Laikposmā, kas norādīts 1. pantā, šīs programmas izpildes finanšu asignējums ir 1850 miljoni EUR.2. Gada asignējumus apstiprina budžeta lēmējinstitūcija, ņemot vērā finanšu plānu.11. pantsSaskanība un komplementaritāte1. Komisija, sadarbībā ar dalībvalstīm, nodrošina visaptverošu saskanību un komplementaritāti ar citām attiecīgajām Kopienas politikas jomām, instrumentiem un darbībām. Šī programma sekmē Kopienas politikas mērķu sasniegšanu līdztiesības, vienlīdzīgu iespēju sievietēm un vīriešiem un sociālās integrācijas veicināšanas jomās.Komisija nodrošina efektīvu saikni starp šo programmu, programmām un darbībām izglītības jomā, kas veiktas, Kopienai sadarbojoties ar trešām valstīm un kompetentām starptautiskajām organizācijām.2. Īstenojot šīs programmas pasākumus, Komisija un dalībvalstis ņem vērā prioritātes, kas ir izklāstītas Padomes pieņemtajās nodarbinātības pamatnostādnēs, kā daļu no koordinētas nodarbinātības stratēģijas.12. pantsEBTA/EEZ valstu, Viduseiropas un Austrumeiropas asociēto valstu, Kipras, Maltas un Turcijas dalībaŠajā programmā var piedalīties:- EBTA/EEZ valstis saskaņā ar EEZ līguma nosacījumiem,- asociētās Viduseiropas un Austrumeiropas valstis saskaņā ar nosacījumiem, kas paredzēti Eiropas Līgumos, to papildprotokolos un attiecīgo asociācijas padomju lēmumos,- Kipra, izmantojot papildu asignējumus saskaņā ar procedūrām, par kurām vienojas ar šo valsti,- Malta un Turcija, izmantojot papildu asignējumus saskaņā ar Līguma noteikumiem.13. pantsStarptautiskā sadarbībaŠajā programmā un saskaņā ar 8. panta 2. punktā noteikto procedūru, Komisija var sadarboties ar trešām valstīm un kompetentām starptautiskajām organizācijām, jo īpaši ar Eiropas Padomi.14. pantsPārraudzība un vērtēšana1. Komisija, sadarbībā ar dalībvalstīm, regulāri pārrauga šo programmu. Programmas īstenošanas procesā jāizmanto pārraudzības un vērtēšanas procesa rezultāti.Šī pārraudzība ietver 3. punktā minētos ziņojumus un konkrētas darbības.2. Komisija sadarbībā ar dalībvalstīm regulāri novērtē šo programmu. Šajā novērtēšanā ir paredzēts vērtēt īstenoto darbību svarīgumu, efektivitāti un ietekmi attiecībā uz 2. pantā minētajiem mērķiem. Tajā apskata arī programmas ietekmi kopumā.Novērtēšanā pārbauda arī komplementaritāti starp rīcību, uz kuru attiecas programma, un citām attiecīgajām Kopienas politikas jomām, instrumentiem un rīcību.Šai programmai veic regulāru neatkarīgu ārējo novērtējumu saskaņā ar kritērijiem, kurus izstrādā saskaņā ar 8. panta 2. punktā izklāstīto procedūru.3. Līdz 2003. gada 31. decembrim un 2007. gada 30. jūnijam dalībvalstis Komisijai iesniedz ziņojumus par šīs programmas īstenošanu un ietekmi.4. Komisija Eiropas Parlamentam, Padomei, Ekonomikas un sociālo lietu komitejai un Reģionu komitejai:- pievienojoties jaunām dalībvalstīm, iesniedz ziņojumu par pievienošanās finanšu seku ietekmi uz programmu, kam, vajadzības gadījumā, seko finanšu priekšlikumi, kā risināt pievienošanās finanšu ietekmi uz programmu, saskaņā ar Eiropas Parlamenta, Padomes un Komisijas 1999. gada 6. maija Iestāžu nolīguma noteikumiem par budžeta disciplīnas un budžeta procedūras uzlabošanu un Eiropadomes 1999. gada marta Berlīnes sanāksmes secinājumiem. Eiropas Parlaments un Padome, cik drīz vien iespējams, pieņem lēmumu attiecībā uz šiem priekšlikumiem,- ne vēlāk kā 2004. gada 30. jūnijā iesniedz sasniegto rezultātu un šīs programmas īstenošanas kvalitatīvo un kvantitatīvo aspektu pagaidu novērtējumu,- ne vēlāk kā 2006. gada 31. decembrī iesniedz paziņojumu par šīs programmas turpināšanu,- ne vēlāk kā 2007. gada 31. decembrī iesniedz izvērtēšanas ziņojumu par paveikto.15. pantsStāšanās spēkāŠis lēmums stājas spēkā tā publicēšanas dienā Eiropas Kopienu Oficiālajā Vēstnesī.Briselē, 2000. gada 24. janvārīEiropas Parlamenta vārdā —priekšsēdētājaN. FontainePadomes vārdā —priekšsēdētājsJ. Gama[1] OV C 314, 13.10.1998., 5. lpp.[2] OV C 410, 30.12.1998., 2. lpp.[3] OV C 51, 22.2.1999., 77. lpp.[4] Eiropas Parlamenta 1998. gada 5. novembra Atzinums (OV C 359, 23.11.1998., 60. lpp.), Padomes 1998. gada 21. decembra Kopējā nostāja (OV C 49, 22.2.1999., 42. lpp.), Eiropas Parlamenta 1999. gada 25. februāra Lēmums (OV C 153, 1.6.1999., 24. lpp.) un Eiropas Parlamenta 1999. gada 15. decembra Lēmums (Oficiālajā Vēstnesī vēl nav publicēts). Padomes 1999. gada 17. decembra Lēmums.[5] OV L 87, 20.4.1995., 10. lpp. Lēmumā grozījumi izdarīti ar Lēmumu Nr. 576/98/EK (OV L 77, 14.3.1998., 1. lpp.).[6] OV L 146, 11.6.1999., 33. lpp.[7] OV C 172, 18.6.1999., 1. lpp.[8] OV L 184, 17.7.1999., 23. lpp.--------------------------------------------------PIELIKUMSI. IEVADS UN VISPĀRĪGIE NOTEIKUMI1. Lēmuma 2. pantā noteiktos mērķus īsteno, izmantojot šajā pielikumā izklāstītās darbības, pamatojoties uz 3. pantā aprakstītajiem Kopienas pasākumiem.2. Noteikumus attiecībā uz termiņiem, nosacījumus pieteikumu iesniegšanai, atbilstības un atlases kritērijus nosaka saskaņā ar 8. panta 2. punktu, un Komisija tos regulāri publicē "Pamatnostādnēs par iesaistīšanos Socrates". Bez tam publicē uzaicinājumus iesniegt priekšlikumus, precizējot priekšlikumu iesniegšanas termiņus.3. Sakarā ar darbībām, kas ietver cilvēku mobilitāti, jānodrošina atbilstīga valodnieciska sagatavošana, lai nodrošinātu to, ka labuma guvējiem ir vajadzīgā uzņēmējas iestādes mācību valodas vai valodu prasme. Ir jāveic atbilstīgi organizatoriski pasākumi vietējā iestādē un uzņēmējā iestādē, lai nodrošinātu maksimāla labuma gūšanu no attiecīgajām mobilitātes darbībām.4. Projektiem, kurus koordinē akadēmiskās augstskolas saskaņā ar programmas dažādām darbībām, jāveido daļa no 2. darbībā minēto ieinteresēto iestāžu "institucionālā līguma".5. Var veikt atbalsta pasākumus, lai veicinātu tādu personu piekļuvi un līdzdalību, kam ir īpašas izglītības vajadzības. Attiecīgā gadījumā aktīvi jārīkojas, lai veicinātu vienlīdzīgas iespējas sievietēm un vīriešiem. Sevišķi ir jāveicina darbības, kas īpaši uzsver starpkultūru aspektus vai veicina citu valodu prasmi, jo īpaši to valodu prasmi, kuras Kopienā netiek plaši lietotas un mācītas. Visās programmas darbībās veicina visu veidu atklātās studijas un tālmācību, kā arī mudina atbilstīgi lietot piemērotas informācijas un sakaru tehnoloģijas. Saskaņā ar visām programmas darbībām īpašu uzmanību pievērš rezultātu izplatīšanai.II. KOPIENAS DARBĪBASŠis pielikums ietver divus galvenos darbību veidus:- pirmais veids, no 1. darbības līdz 3. darbībai, ir paredzēts trīs mūžizglītības pamatposmiem (skolai, universitātei u.c.),- otrais veids, no 4. darbības līdz 8. darbībai, attiecas uz transversāliem pasākumiem tādās jomās kā valodas, informācijas un sakaru tehnoloģijas (IST) izglītības mērķiem, ietverot, jo īpaši, izglītības multivides un informācijas apmaiņu, kā arī horizontālas intereses jautājumus, piemēram, jauninājumu ieviešanu, rezultātu izplatīšanu, vienotu rīcību un programmas vērtēšanu.1. DARBĪBA: | "COMENIUS" : SKOLAS IZGLĪTĪBA |1.1. darbība: | Skolu savstarpējā sadarbība |1.2. darbība: | Skolu izglītojošā personāla sākotnējā apmācība un kvalifikācijas celšana |1.3. darbība: | Tīkli, kas saistīti ar skolu savstarpējo sadarbību un skolu izglītojošā personāla apmācību |2. DARBĪBA: | "ERASMUS" : AUGSTĀKĀ IZGLĪTĪBA |2.1. darbība: | Eiropas starpaugstskolu sadarbība |2.2. darbība: | Studentu un augstskolu mācībspēku mobilitāte |2.3. darbība: | Nozaru tīkli |3. DARBĪBA: | "GRUNDTVIG": PIEAUGUŠO IZGLĪTĪBA UN CITI IZGLĪTĪBAS IEGŪŠANAS VEIDI |4. DARBĪBA: | "LINGUA": VALODU MĀCĪŠANA UN MĀCĪŠANĀS |5. DARBĪBA: | "MINERVA" : ATKLĀTĀS STUDIJAS UN TĀLMĀCĪBA, INFORMĀCIJAS UN SAKARU TEHNOLOĢIJAS IZGLĪTĪBAS JOMĀ |6. DARBĪBA: | NOVĒROŠANA UN JAUNINĀJUMU IEVIEŠANA |6.1. darbība: | Izglītības sistēmu novērošana, politika un jauninājumi |6.2. darbība: | Jauna veida iniciatīvas, kas atbilst neatliekamām vajadzībām |7. DARBĪBA: | VIENOTA RĪCĪBA |8. DARBĪBA: | PAPILDU PASĀKUMI |1. DARBĪBA: "COMENIUS" SKOLAS IZGLĪTĪBAComenius cenšas uzlabot kvalitāti un pastiprina skolu izglītību Eiropas dimensijā, jo īpaši veicinot starptautisko sadarbību starp skolām, uzlabojot skolu izglītojošā personāla profesionālo attīstību, kā arī veicinot valodu mācīšanos un starpkultūru izpratni.1.1. darbība: Skolu savstarpējā sadarbība1. Kopiena veicina daudzpusējas sadarbības izveidi starp skolām. Šāda sadarbība var arī ietvert citas attiecīgas iestādes, piemēram, pedagoģijas mācību iestādes, vietējās iestādes un institūcijas, uzņēmumus un kultūras iestādes, kā arī vecāku un skolēnu organizācijas un citas attiecīgas organizācijas.2. Kopienas finansiālo atbalstu var piešķirt:a) projektiem, kas pievēršas vienam vai vairākiem jautājumiem, kuros ir ieinteresētas iesaistītās skolas, ietverot:- audzēkņu līdzdalību projekta sagatavošanā un projekta darbībās, attiecīgā gadījumā, ietverot mobilitāti saistībā ar projektu,- skolotāju mobilitāti, lai sagatavotu un pārraudzītu projektu vai arī lai mācītu citā dalībvalstī, ietverot mācību praksi uzņēmumā,- mācību vielas pilnveidošanu un apmaiņu ar labu praksi;b) projektiem, kas īpaši paredzēti Kopienas oficiālo valodu, kā arī īru valodas (kas ir viena no valodām, kurā ir sagatavoti Eiropas Kopienu dibināšanas līgumi) un luksemburdziešu valodas (valoda, kurā runā visā Luksemburgas teritorijā) mācīšanai, dalībvalstu pierobežu reģionos ietverot citu dalībvalstu kaimiņu reģionu Kopienas oficiālās valodas. Projekti var būt starpvalstu, īpaši, ja mērķis ir mācīt tās no šīm valodām, kas netiek plaši lietotas un mācītas, un ja papildus a) punktā minētajām darbībām ir ietverta skolēnu apmaiņa;c) projektiem, kuru mērķis ir veicināt starpkultūru izpratni, un jo īpaši tiem, kas veidoti, lai palīdzētu apkarot rasismu un ksenofobiju, vai ir vērsti uz migrējošo darba ņēmēju, čigānu, ceļotāju un tādu personu bērnu sevišķajām vajadzībām, kuru nodarbošanās saistīta ar pastāvīgu ceļošanu;d) projektiem, kas risina jautājumus attiecībā uz skolēniem ar īpašām izglītības vajadzībām, pievēršot sevišķu uzmanību šādu skolēnu integrācijai parastajās izglītības sistēmās.3. Skolas, kas vēlas piedalīties šajā darbībā, iesniedz īsu to darbību aprakstu, ko tās plāno nākamajā gadā realizēt šajā programmā ("Comenius plānā") Comenius plāns ļauj Socrates valsts aģentūrām ņemt vērā ar Eiropu saistīto vispārējo aktivitāšu attīstību attiecīgajā skolā, kad tiek veikta atlase saskaņā ar šo darbību.1.2. darbība: Skolu izglītojošā personāla sākotnējā apmācība un kvalifikācijas celšana1. Kopiena atbalsta daudzpusējus projektus, kurus uzņemas īstenot uzņēmumi vai iestādes, kas aktīvi iesaistās skolu izglītojošā personāla sākotnējā apmācībā vai kvalifikācijas celšanā. Ir jāveicina skolu un citu šā lēmuma 4. pantā minēto personu izglītības jomā līdzdalība, kā arī, vajadzības gadījumā, reģiona un vietējā līmeņa uzraudzības iestāžu iesaistīšana.2. Kopienas finansiālo atbalstu var piešķirt:Mobilitātes darbībām:a) mobilitātei, kas uzsākta, lai veiktu sākotnējo apmācību, ietverot praktiskās apmācības posmus, palīdzību valodās un mācību prakses uzņēmumos;b) mobilitātei, kas uzsākta kvalifikācijas celšanai un apmācīta skolu izglītības personāla iemaņu atjaunošanai;c) īstermiņa mobilitātei, ietverot padziļinātu praksi valodu skolotājiem, personāla pārkvalificēšanā par valodu skolotājiem, kvalificētiem skolotājiem, kas nolēmuši drīz atgriezties darbā par valodu skolotājiem un citu pieprasītu mācību priekšmetu skolotāju apmācībai vai tiem, kuri vēlas mācīt svešvalodā;Daudzpusējiem sadarbības projektiem, kas attiecas uz:d) ieguldījumiem mācību programmās, kursos, moduļos vai mācību materiālu pilnveidošanā, lai uzlabotu skolu izglītību Eiropas dimensijā;e) apmācības darbībām un informācijas apmaiņu attiecībā uz skolu vadību un līdzīgiem pakalpojumiem, piemēram, ievirzi un konsultēšanu;f) izglītības un apmācības darbībām un informācijas apmaiņu, kas veidota, lai uzlabotu starpkultūru izpratni skolu izglītībā vai lai veicinātu integrāciju un uzlabotu izglītības sasniegumus migrējošo darba ņēmēju, čigānu, ceļotāju un tādu personu bērniem, kuru nodarbošanās saistīta ar pastāvīgu ceļošanu;g) darbībām attiecībā uz tā personāla apmācību un pilnveidošanu, kas ir iesaistīts darbā ar riska grupas skolēniem un skolēniem ar īpašām izglītības vajadzībām.1.3. darbība: Tīkli, kas saistīti ar skolu savstarpējo sadarbību un skolu izglītojošā personāla apmācībuKopienai jāveicina skolu sadarbība un projekti, kas saistīti ar skolu izglītībā iesaistītā personāla apmācību, vienota informācijas tīkla izveidi, kuru attiecīgi atbalsta 1.1. un 1.2. darbībā, lai sadarbība norisinātos par savstarpēji interesējošiem jautājumiem, rezultātu izplatīšanu, labu praksi un diskusiju par kvalitatīviem un novatoriskiem aspektiem skolu izglītībā. Ir jāpilnveido personāla apmācības tīkli, attiecīgā gadījumā, ciešā sadarbībā ar augstskolu "nozaru tīkliem", ko paredz Erasmus darbība.2. DARBĪBA: "ERASMUS" : AUGSTĀKĀ IZGLĪTĪBAErasmus cenšas uzlabot kvalitāti un pastiprināt augstskolu izglītību Eiropas dimensijā, sekmēt starptautisko sadarbību starp akadēmiskajām augstskolām, palielināt Eiropas mobilitāti augstskolu jomā, uzlabot mācību un kvalifikāciju akadēmisku atzīšanu un pārredzamību visā Kopienā.Iesaistītās augstskolas slēdz "institucionālus līgumus" ar Komisiju, kas aptver visas apstiprinātās Erasmus darbības. Šādu līgumu termiņš parasti ir trīs gadi, un tas ir pagarināms.2.1. darbība: Eiropas starpaugstskolu sadarbība1. Kopiena atbalsta starpaugstskolu sadarbības darbības, ietverot novatorisku projektu pilnveidošanu, ko veic augstskolas kopā ar citu dalībvalstu partneriem, vajadzības gadījumā piedaloties citām izglītībā iesaistītajām personām, kā aprakstīts šā lēmuma 4. pantā.2. Kopienas finansiālo atbalstu var piešķirt:a) studentu un augstskolu mācībspēku mobilitātes organizēšanai;b) mācību programmu, moduļu, intensīvo kursu vai citu izglītības darbību vienotai pilnveidošanai un īstenošanai, ietverot starpdisciplīnu darbības un mācību priekšmetu mācīšanu citās valodās;c) Eiropas kredītpunktu pārneses sistēmas (ECTS), kas ir izveidota, lai veicinātu akadēmisku atzīšanu citās dalībvalstīs, konsolidācija, paplašināšana un turpmāka pilnveidošana.2.2. darbība: Studentu un augstskolu mācībspēku mobilitāte1. Kopiena atbalsta starptautiskas mobilitātes darbības attiecībā uz:a) studentiem saskaņā ar 2. punktu;b) augstskolas mācībspēkiem, lai veiktu apmācības uzdevumus, kas varētu palielināt Eiropas dimensiju vai palielināt iesaistīto augstskolu piedāvāto kursu daudzveidību.2. Studentus, kas ir pabeiguši vismaz pirmo mācību gadu un saistībā ar šo darbību pavada trīs līdz divpadsmit mēnešus citā dalībvalstī, uzskata par "Erasmus studentiem", neatkarīgi no tā, vai viņiem ir piešķirts finansiālais atbalsts saskaņā ar 3. punktu, vai ne. Šādus laikposmus pilnībā atzīst saskaņā ar starpaugstskolu nolīgumiem, kas ir daļa no institucionālajiem līgumiem un vajadzības gadījumā var ietvert mācību praksi uzņēmumā. Uzņēmējas augstskolas Erasmus studentiem neprasa mācību maksu. Sevišķu uzmanību pievērš studentiem ar īpašām vajadzībām.3. Kopienas finansiālo atbalstu var piešķirt:- studentu mobilitātei. Piešķirot Kopienas stipendijas, dalībvalstis var ņemt vērā pretendentu ekonomisko stāvokli. Tā kā Kopienas ieguldījums atbilst tikai daļai no studentu mobilitātes izdevumiem, dalībvalstīm lūdz palīdzēt nodrošināt vajadzīgos līdzekļus. Šajā sakarā stipendijas vai aizdevumus, kas ir pieejami studentiem izcelsmes dalībvalstīs, turpina maksāt viņu studiju laikā uzņēmējā dalībvalstī,- augstskolu mācībspēku mobilitātei,- sagatavošanās pasākumiem saskaņā ar IV B iedaļas 4. punktu.2.3 darbība: Nozaru tīkliKopiena veicina nozaru tīklu pilnveidošanu un konsolidāciju, kas dod iespēju lielām augstskolu grupām sadarboties jautājumos, kas attiecas uz vienu vai vairākiem mācību kursiem vai citiem savstarpēji interesējošiem jautājumiem, lai izplatītu jauninājumus, veicinātu labas prakses izplatīšanu, sekmētu kvalitatīvu un novatorisku augstākās izglītības aspektu apspriešanu, uzlabotu apmācību metodes un stimulētu vienotu programmu un specializētu kursu pilnveidošanu. Ir jāveicina izglītotas sabiedrības pārstāvju, profesionālo apvienību un sociālekonomisko aprindu iesaistīšana. Īpašu uzmanību pievērš rezultātu izplatīšanai.3. DARBĪBA: "GRUNDTVIG" : PIEAUGUŠO IZGLĪTĪBA UN CITI IZGLĪTĪBAS IEGŪŠANAS VEIDI1. Kā papildinājums 1. darbībai (skolu izglītība) un 2. darbībai (augstākā izglītība), Grundtvig cenšas veicināt mūžizglītību Eiropas dimensijā, lai, izmantojot ciešāku starptautisku sadarbību, sekmētu citu izglītības iegūšanas veidu atjaunināšanu, labāku nodrošinājumu, pieejamību un kvalitāti un veicinātu valodu mācīšanos. Šī darbība ir domāta cilvēkiem, kas jebkurā dzīves posmā cenšas iegūt zināšanas un prasmes formālā vai neformālā izglītībā vai arī mācās pašmācības ceļā, tādejādi palielinot starpkultūru izpratni, nodarbinātības iespējas, iespējas progresam izglītībā, un aktīvi darbojas sabiedrībā.2. Kopienas finansiālo atbalstu var piešķirt starptautiskiem projektiem un iniciatīvām, kas cenšas veicināt:a) pieaugušo individuālo pieprasījumu pēc mūžizglītības darbībām un viņu līdzdalību tajās;b) prasmju sniegšanu un atjaunināšanu cilvēkiem, kam nav pamatizglītības un kvalifikācijas;c) novatorisku izglītības pieeju un labas prakses pilnveidošanu, apmaiņu un izplatīšanu, tostarp moduļu un attiecīgu mācību materiālu pilnveidošanu un izplatīšanu;d) informācijas un atbalsta pakalpojumu pilnveidošanu pieaugušajiem un pieaugušo izglītības nodrošinātājiem, to skaitā ievirzes un konsultāciju pakalpojumu pilnveidošanu;e) pieaugušo iegūto zināšanu, iemaņu un prasmju pārbaudes, novērtējuma vai atestācijas instrumentu un metožu pilnveidošanu, tostarp tādu zināšanu, kas iegūtas pieredzes vai pašmācības ceļā vai arī neformālā izglītībā;f) citu Kopienas valodu zināšanu uzlabošanu vai starptautiskas izpratnes palielināšanos pieaugušajiem un pieaugušo izglītības nodrošināšanā iesaistītajām personām;g) sākotnējās apmācības un kvalifikācijas celšanas pilnveidošanu izglītojošajam personālam, kas strādā šajā nozarē;h) vizītes un apmaiņas braucienus personām, kas nodrošina pieaugušo apmācību vai pieaugušo pedagogu apmācību;i) projektus, kas paredzēti pieaugušajiem ar īpašām izglītības vajadzībām.3. Kopiena veicina Eiropas tīkla izveidi, lai stiprinātu saikni starp dažādām šajā jomā iesaistītām pusēm, lai dotu iespēju tām sadarboties jautājumos, kas tās interesē un palielinātu to izpratni par izglītības Eiropas dimensiju.4. DARBĪBA: "LINGUA" : VALODU MĀCĪŠANA UN MĀCĪŠANĀS1. Darbības "Lingua" mērķis ir atbalstīt transversālus pasākumus attiecībā uz valodu mācīšanos, lai palīdzētu veicināt un saglabāt valodu dažādību Kopienā, lai uzlabotu valodu mācīšanas un mācīšanās kvalitāti un veicinātu piekļuvi tām iespējām valodas apgūšanai mūža garumā, kas atbilst individuālām vajadzībām. Īpaša uzmanība jāpievērš starptautiskās saskares palielināšanai valodu skolotājiem, un tiem, kas visās izglītības nozarēs ir atbildīgi par valodas mācīšanas politiku Kopienā. Šādi Lingua gan papildina, gan uzlabo pasākumus, kas saistīti ar valodu mācīšanās veicināšanu attiecībā uz citām šīs programmas darbībām, jo īpaši 1., 2. un 3. darbību.2. Šajā sakarā valodas mācīšana attiecas uz visu Kopienas oficiālo valodu kā svešvalodu mācīšanu un mācīšanos, kā arī īru valodas (kas ir viena no valodām, kurā ir sagatavoti Eiropas Kopienu dibināšanas līgumi) un luksemburdziešu valodas (valoda, kurā runā visā Luksemburgas teritorijā) mācīšanu un mācīšanos. Šajā programmā īpaša uzmanība jāpievērš to valodu veicināšanai, kuras tiek mazāk lietotas un mācītas.3. Kopienas finansiālo atbalstu var piešķirt šādiem starptautiskiem valodu mācīšanās projektiem un darbībām:a) darbībām, kas ir vērstas uz izpratnes palielināšanu un veidotas, lai pievērstu uzmanību valodu mācīšanās svarīgumam un pieejamām valodu mācīšanās iespējām;b) darbībām, ar ko cenšas veicināt un/vai izplatīt jauninājumus un labu praksi, piemēram, agrīnu valodu apguves uzsākšanu vai vairāku valodu saprašana;c) mācību programmu pilnveidošanai un apmaiņai, jaunu mācību materiālu veidošanai, metožu un līdzekļu uzlabošanai attiecībā uz valodu prasmes atzīšanu;d) informācijas apmaiņai un resursu centru starptautiska vienota informācijas tīkla izveidei;e) pasākumu pilnveidošanai, lai veicinātu svešvalodu prasmi, kas vajadzīga konkrētās situācijās, tiktāl, cik tas neattiecas uz konkrētām profesijām;f) tādu jautājumu risināšanai, kuri attiecas uz valodu mācīšanu un mācīšanos, kas izriet no Kopienas turpmākās paplašināšanās.5. DARBĪBA: "MINERVA" :ATKLĀTĀS STUDIJAS UN TĀLMĀCĪBA, INFORMĀCIJAS UN SAKARU TEHNOLOĢIJAS IZGLĪTĪBAS JOMĀ1. Šīs darbības mērķis ir atbalstīt transversālus pasākumus attiecībā uz atklātajām studijām un tālmācību (AST) un informācijas un sakaru tehnoloģiju (IST) izmantošanu, ieskaitot multivides izmantošanu izglītības jomā. Tādējādi tā papildina un uzlabo atbilstošos pasākumus, kas minēti citās šīs programmas darbībās.Šiem pasākumiem ir trīs mērķi:- veicināt labāku sapratni starp skolotājiem, skolēniem, izglītības lēmumu pieņēmējiem un sabiedrību kopumā par AST un, jo īpaši IST iesaistīšanu izglītībā un kritiska, atbildīga to līdzekļu un metožu lietošanu, kas šādas tehnoloģijas izmanto izglītības mērķiem,- atbalstīt vajadzību nodrošināt to, lai pedagoģiskiem apsvērumiem piešķir atbilstošu nozīmi, pilnveidojot uz IST balstītus izglītības produktus, jo īpaši multividi, un- veicināt pieeju uzlabotām metodēm, izglītības resursiem, kā arī sasniegtajiem rezultātiem, jo īpaši, izmantojot starptautisku apmaiņu ar informāciju, pieredzi un labu praksi.2. Kopienas finansiālo atbalstu var piešķirt:a) projektiem un studijām, kuru mērķis ir palīdzēt izglītībā iesaistītajām personām saprast un izmantot jau uzsāktos jauninājumu procesus, jo īpaši tos, kas saistīti ar IST lietošanu mācīšanas un mācīšanās procesā, novatorisku līdzekļu un pieeju pilnveidošanu un metodēm kritēriju izveidei uz IST balstītu izglītības produktu un pakalpojumu kvalitātes noteikšanai;b) projektiem, lai izstrādātu un pārbaudītu jaunas AST un IST metodes, moduļus un resursus;c) projektiem, to pakalpojumu un sistēmu pilnveidošanai un savstarpējo sakaru veidošanai, kas nodrošina informāciju izglītībā iesaistītajiem skolotājiem, lēmumu pieņēmējiem un citām personām par tām izglītības metodēm un resursiem, kurās izmanto AST un IST;d) darbībām, kas atbalsta apmaiņu ar idejām un pieredzi saistībā ar AST un IST izmantošanu izglītībā, jo īpaši resursu centru, skolotāju apmācības iestāžu, ekspertu, lēmumu pieņēmēju un projektu koordinatoru, kam ir kopīgas intereses, vienota informācijas tīkla izveidi.6. DARBĪBA: NOVĒROŠANA UN JAUNINĀJUMU IEVIEŠANAŠī darbība veicina izglītības sistēmu kvalitātes un pārredzamības uzlabošanu un izglītības jauninājumu procesa sekmēšanu Eiropā, informācijas un pieredzes apmaiņu, identificējot labu praksi, veicot šīs jomas sistēmu un politikas salīdzinošu analīzi, un organizējot tādu vispārsvarīgu izglītības politikas jautājumu apspriešanu un analīzi, ko nosaka Padome.6.1. darbība: Izglītības sistēmu novērošana, politika un jauninājumi1. Cik vien iespējams optimāli izmantojot esošās struktūras, šī darbība sastāv no:a) aprakstošo un statistikas datu savākšanas un izglītības sistēmu un politikas salīdzinošas analīzes dalībvalstīs;b) izglītības kvalitātes vērtēšanas metožu pilnveidošanas, to skaitā atbilstošu kritēriju un rādītāju pilnveidošanas,c) datu bāžu un citu informācijas resursu par novatoriskiem eksperimentiem pilnveidošanas un atjaunināšanas;d) tās pieredzes izplatīšanas, kas ir iegūta attiecīgo darbību laikā, kuras ir atbalstītas Kopienas un dalībvalstu līmenī;e) diplomu, kvalifikācijas un mācību laika atzīšanas veicināšanas citās dalībvalstīs visās izglītības pakāpēs.2. Šim nolūkam Kopienas finansiālo atbalstu var piešķirt:a) informācijas tīklam par izglītību Eiropā ("Eurydice"), kas ietver Komisijas izveidoto Eiropas vienību un dalībvalstu izveidotās vienības, lai tas varētu dot pilnīgu ieguldījumu šīs darbības īstenošanā. Tīklam, jo īpaši lūgs vākt un apmainīties ar informāciju par izglītības sistēmām un politiku, pilnveidot datu bāzes, veikt salīdzinošos pētījumus un izveidot rādītājus. Eurydice vajadzības gadījumā aicinās neatkarīgus ekspertus;b) "Arion" daudzpusēju mācību braucienu organizēšanai un līdzdalībai tajos jebkuriem izglītības jomā iesaistītiem lēmumu pieņēmējiem un izglītības iestāžu augstākajiem vadītājiem ir veidota tādēļ, lai veicinātu informācijas un pieredzes apmaiņu par dalībvalstis savstarpēji interesējošiem jautājumiem. Komisija un dalībvalstis nodrošinās atbilstošu komandējumu rezultātu izplatīšanu un veicinās to mijiedarbību ar pārējām šīs programmas darbībām;c) vienota informācijas tīkla izveidei, kas paredzēts institūtiem un citām atbilstoši kvalificētām iestādēm, kuras iesaistītas izglītības sistēmas un politikas analizēšanā, kā arī izglītības kvalitātes novērtēšanā iesaistītajām iestādēm;d) studijām, analīzei, izmēģinājuma projektiem, semināriem, ekspertu apmaiņai un citām atbilstošām darbībām attiecībā uz vispārsvarīgiem izglītības politikas jautājumiem, kuri apvieno lēmumu pieņēmējus attiecībā uz prioritārajām tēmām, ko nosaka Padome. Komisija var lūgt ekspertu grupu palīdzēt tai nodrošināt saistībā ar šīm aktivitātēm veiktā analītiskā darba ticamību. Noteikumus šīs grupas izveidei paredz saskaņā ar Lēmuma 8. panta 2. punktu;e) darbībām, kas veicina diplomu, kvalifikācijas un mācību laika atzīšanu, jo īpaši studijām, analīzei, izmēģinājuma projektiem, kā arī informācijas un pieredzes apmaiņai. Šajā sakarā atbalstu sniedz Kopienas valsts akadēmiskās atzīšanas informācijas centru tīkls (NARIC). Jo īpaši tas vāc un izplata autentificētu informāciju, kas ir vajadzīga akadēmiskai atzīšanai, ņemot vērā sinerģiju ar diplomu profesionālo atzīšanu.3. Īstenojot šo darbību, nodrošina ciešu sadarbību, jo īpaši ar Eiropas Kopienu Statistikas biroju (Eurostat), Eiropas Profesionālās izglītības attīstības centru (Cedefop), Eiropas Izglītības fondu (EIF) un attiecīgām starptautiskajām organizācijām, it sevišķi Eiropas Padomi, Ekonomiskās sadarbības un attīstības organizāciju (ESAO) un Apvienoto Nāciju Izglītības, zinātnes un kultūras organizāciju (UNESCO).6.2. darbība: Jauna veida iniciatīvas, kas atbilst neatliekamām vajadzībāmPapildus sadarbības darbībām, kas paredzētas citās esošās programmas darbībās, Kopiena var atbalstīt tos starptautiskos projektus un studijas, kuru mērķis ir palīdzēt pilnveidot jauninājumus kādā īpašā izglītības jomā, vai vairākās īpašās izglītības jomās. Padome nosaka tos jautājumi, kam ir jābūt prioritāriem; tos regulāri pārskata, lai pielāgotu jaunās prasības, kas rodas šīs programmas darbības laikā.7. DARBĪBA: VIENOTA RĪCĪBA1. Saskaņā ar Lēmuma 6. pantu, šajā programmā Kopienas atbalstu var sniegt vienotai rīcībai ar citām Kopienas programmām un darbībām, kas veicina zināšanu Eiropas veidošanos, jo īpaši Leonardo da Vinci programmu un programmu "Jaunatne".2. Šādu vienotu rīcību var īstenot kopīgi uzaicinot iesniegt priekšlikumus par abas puses interesējošām, izvēlētām tēmām, kuras nav atsevišķi ietvertas nevienā attiecīgā programmā, un kuras nosaka saskaņā ar Lēmuma 8. panta 2. punktu, un par kurām jāvienojas ar citu iesaistīto programmu un darbību komitejām.3. Veic attiecīgus pasākumus, lai veicinātu reģionālus un vietējus kontaktus un mijiedarbību starp personām, kas piedalās šajā programmā, programmā Leonardo da Vinci un programmā "Jaunatne".8. DARBĪBA: PAPILDU PASĀKUMI1. Kopienas finansiālo atbalstu var piešķirt šādām iniciatīvām, kuru mērķis ir veicināt šīs programmas mērķus, ja saistībā ar šādām iniciatīvām nav tiesību saņemt atbalstu saskaņā ar citām šīs programmas darbībām:a) darbībām, kas ir vērstas uz izpratnes palielināšanu un veidotas, lai veicinātu sadarbību izglītības jomā, tai skaitā atbalstu attiecīgiem konkursiem un citiem pasākumiem, kuru nolūks ir pastiprināt Eiropas dimensiju izglītībā;b) starptautiskām darbībām, ko īsteno apvienības un citas nevalstiskas struktūras, kuras aktīvi darbojas izglītības jomā, kā arī iestādes, kas sniedz izglītības ievirzes un konsultāciju pakalpojumus;c) konferencēm un kolokvijiem par jauninājumiem nozarēs, uz kurām attiecas šī programma;d) darbībām, kuru mērķis ir apmācīt personas, kas ir iesaistītas Eiropas sadarbības projektu vadībā izglītības jomā;e) pasākumiem, lai optimizētu un izplatītu tādu projektu un darbību rezultātus, kas veikti ar šīs programmas vai tās iepriekšējā posma atbalstu;f) darbībām, kas ietver sadarbību ar trešām valstīm un kompetentām starptautiskajām organizācijām, jo īpaši Eiropas Padomi, saskaņā ar Lēmuma 13. pantu.2. Kopienas finansiālo atbalstu sniedz, lai atbalstītu to Socrates valsts aģentūru darbības, ko dalībvalstis ir izveidojušas saskaņā ar Lēmuma 5. pantu, un lai nodrošinātu efektīvu šīs programmas uzraudzību un novērtēšanu.3. Īstenojot šo programmu, Komisija var konsultēties ar ekspertiem un tehniskās palīdzības organizācijām, kuru finansēšanu var ietvert šīs programmas kopējā finansējumā. Turklāt Komisija var organizēt tādus seminārus, kolokvijus vai citas ekspertu sanāksmes, kas varētu veicināt programmas īstenošanu, un veic atbilstošas informācijas, publicēšanas un izplatīšanas darbības.III. ATLASES PROCEDŪRASPriekšlikumu iesniegšanas un atlases procedūras Pielikumā minētajām darbībām ir šādas:1. Decentralizētas darbībasPar "decentralizētām" uzskata šādas darbības, kurās atlases lēmumus pieņem dalībvalstis:a) - 1.1. darbība (Skolu savstarpējā sadarbība),- 1.2. darbības 2. punkta a), b) un c) apakšpunkts (Skolu izglītojošā personāla mobilitāte saistībā ar savstarpējo sadarbību apmācību jomā),- 3. darbības 2. punkta h) apakšpunkts (Vizītes un apmaiņas braucieni pieaugušo izglītībā),- 6.1. darbības 2. punkta b) apakšpunkts (Arion mācību braucieni),- sagatavošanas braucieni saistībā ar visām darbībām.Saskaņā ar šīm darbībām iesniegtie lūgumi piešķirt finansiālo atbalstu jāiesniedz Socrates valsts aģentūrām, ko izraudzījušās dalībvalstis saskaņā ar Lēmuma 5. pantu. Dalībvalstis, ar Socrates valsts aģentūru palīdzību, veic atlasi un piešķir finansiālo atbalstu pretendentiem, kas ir atlasīti saskaņā ar vispārīgām pamatnostādnēm, kuras nosaka atbilstīgi Lēmuma 8. panta 2. punktam;b) 2.2. darbības 3. punkts (Studentu un augstskolu mācībspēku mobilitāte).Dalībvalstis, ar to Socrates valsts aģentūru palīdzību, kuras ir izraudzītas saskaņā ar Lēmuma 5. pantu, sniedz finansiālu atbalstu studentiem un augstskolu mācībspēkiem mobilitātes uzdevumu veikšanai saistībā ar 2.1. darbībā minēto institucionālo līgumu, kā arī studentu un augstskolu mācībspēku mobilitātes organizēšanai, ņemot vērā iesaistīto augstskolu iepriekšējo veikumu saskaņā ar vispārīgām pamatnostādnēm, kuras nosaka atbilstīgi Lēmuma 8. panta 2. punktam.2. Centralizētas darbībasPar "centralizētām" uzskata šādas darbības, kurās atlases lēmumus pieņem Komisija:a) - 1.2. darbības 2. punkta d), e), f) un g) apakšpunkts (Daudzpusējas sadarbības darbības),- 3. darbības 2. punkta a) līdz g) apakšpunkts (Daudzpusējas sadarbības darbības),- 4. darbība (Lingua),- 5. darbība (Minerva),- 6.2. darbība (Jauna veida iniciatīvas).Atlasot projektus saskaņā ar šīm darbībām, piemēro šādu procedūru:i) projekta koordinatori iesniedz Komisijai projekta priekšlikumu un vienu kopiju aizsūta Socrates valsts aģentūrai, kuru ir izraudzījusies attiecīgā dalībvalsts;ii) Komisija, ar neatkarīgu ekspertu palīdzību, novērtē projekta priekšlikumus. Valsts aģentūras var iesniegt Komisijai savu minēto priekšlikumu novērtējumu;iii) ja Komisijas novērtējums attiecībā uz projekta kvalitāti un atbilstību nesaskan ar valsts aģentūras novērtējumu, kas saņemts no koordinētājas valsts, tad pēc dalībvalsts lūguma Komisija konsultējas ar attiecīgo dalībvalsti. Konsultēšanās process nav ilgāks par divām nedēļām;iv) Komisija iesniedz komitejai priekšlikumu par galīgo atlasi (atbalstāmajiem projektiem un piešķiramajām summām) saskaņā ar Lēmuma 8. panta 2. punktā izklāstīto procedūru;v) pēc komitejas atzinuma saņemšanas Komisija izveido atlasīto projektu sarakstu un sadala piešķirtās summas.Dažos gadījumos, jo īpaši minēto darbību apjoma un rakstura dēļ, var pieņemt procedūru divos posmos. Šādos gadījumos pirms iepriekš izklāstītās procedūras notiek ieteikumu iesniegšana priekšlikumiem un to atlase. Šajā sakarā lēmumu un pasākumus iepriekšējai atlasei nosaka saskaņā ar Lēmuma 8. panta 2. punktu;b) - 1.3. darbība (Tīkli, kas saistīti ar skolu savstarpējo sadarbību un skolu izglītojošā personāla apmācību),- 2.1. darbība (Eiropas starpaugstskolu sadarbība),- 2.3. darbība (Erasmus nozaru tīkli),- 3.3. darbība (Tīkli pieaugušo izglītībā),- 6.1. darbības 2. punkta a), c), d) un e) apakšpunkts (Novērošana),- 8. darbība (Papildu pasākumi).Saskaņā ar šīm darbībām projektu priekšlikumus iesniedz Komisijai. Komisija ar neatkarīgu ekspertu palīdzību novērtē projektu priekšlikumus 1.3., 2.3. un 3.3. darbībai. Pēc komitejas atzinuma saņemšanas, Komisija saskaņā ar Lēmuma 8. panta 2. punktu pieņem lēmumus par projekta priekšlikumiem.Pielikuma III iedaļas 2. punkta a) apakšpunkta pēdējā daļā minētā divu posmu procedūra attiecas uz 1.3., 2.3. un 3.3. darbību ar tādiem pašiem nosacījumiem, kādi izklāstīti minētajā apakšpunktā.3. Vienota rīcībaAtlases procedūras saskaņā ar šīs programmas 7. darbību (Vienota rīcība) nosaka atbilstīgi Lēmuma 8. panta 2. punktam. Vajadzības gadījumā iepriekš izklāstītās procedūras var pielāgot, lai tās atbilstu attiecīgās vienotās rīcības īpašām prasībām. Komisija dara visu iespējamo, lai nodrošinātu optimālu saskaņotību starp minētajām procedūrām un citās Kopienas programmās pieņemtām procedūrām vai darbībām, ar kurām īsteno attiecīgo vienoto rīcību.4. Komisija ar dalībvalstu palīdzību cenšas nodrošināt atlases lēmumu paziņošanu pretendentiem ne vēlāk kā piecus mēnešus pēc pieteikumu iesniegšanas termiņa beigām saskaņā ar attiecīgo darbību. Projektiem, kas atlasīti saskaņā ar divu posmu procedūru, kas paredzēta 2. punkta a) un b) apakšpunktos, tas attieksies tikai uz atlases otro posmu (pilnīgs projekta priekšlikums).5. Komisija un — attiecībā uz decentralizētām darbībām — dalībvalstis, cenšas nodrošināt optimālu saskaņošanu starp pieteikumu iesniegšanas un atlases procedūrām un termiņiem, lai saņemtu atbalstu šajā programmā un Kopienas programmās, attiecīgi arodapmācību un jaunatnes jomā.IV. FINANŠU NOTEIKUMIA. Decentralizētas darbības1. Kopienas līdzekļus, kas ir paredzēti, lai sniegtu finansiālu atbalstu saskaņā ar darbībām, kuras III iedaļas 1. punktā norādītas kā decentralizētas, sadala dalībvalstīm pēc šādas formulas:a) minimālo summu, ko atbilstoši budžeta stāvoklim nosaka attiecīgajai darbībai, piešķir katrai dalībvalstij;b) atlikušo daļu piešķir dažādām dalībvalstīm, ņemot vērā:i) dzīves dārdzības atšķirību starp izcelsmes dalībvalsti un uzņēmēju dalībvalsti;ii) attālumu un ceļa izdevumus starp izcelsmes dalībvalsti un uzņēmēju dalībvalsti aprēķina, ņemot vērā attiecīgā brauciena mazākos ceļa izdevumus;iii) valsts:- skolēnu un skolotāju kopējo skaitu skolu izglītībā 1.1. darbībai (Skolu sadarbība) un 1.2. darbības 2. punkta a), b) un c) apakšpunktam (Skolu izglītojošā personāla mobilitāte saistībā ar savstarpējo sadarbību apmācību jomā),- augstākās izglītības studentu kopējo skaitu 2.2. darbības 3. punktam (Studentu mobilitāte). Absolventu skaits jāierobežo attiecībā uz darbības jomu kā blakus un papildu faktors, kas jānosaka saskaņā ar Lēmuma 8. panta 2. punktu, lai vajadzības gadījumā paredzētu līdzekļu piešķiršanu dalībvalstīm,- augstskolu mācībspēku kopējo skaitu 2.2. darbības 3. punktam (Augstskolu mācībspēku mobilitāte).2. Šādi sadalītie Kopienas līdzekļi dalībvalstīm jāpārvalda ar Socrates valsts aģentūras palīdzību, kā paredzēts Lēmuma 5. pantā.3. Komisija, sadarbojoties ar dalībvalstīm, veic vajadzīgos pasākumus, lai veicinātu proporcionālu līdzdalību Kopienas, valsts un, vajadzības gadījumā, reģionālā līmenī un — attiecībā uz augstāko izglītību — dažādās mācību jomās. Visu attiecīgo darbību finansēšanai šiem pasākumiem piešķirtais īpatsvars nedrīkst pārsniegt 5 % no gada budžeta.4. Komisija pēc komitejas atzinuma saņemšanas, saskaņā ar Lēmuma 8. panta 2. punktu pieņem lēmumu par pasākumiem līdzekļu piešķiršanai katrai dalībvalstij, saistībā ar tām mobilitātes darbībām, kas minētas 3. darbības 2. punkta h) apakšpunktā (Pieaugušo izglītības vizītes un apmaiņa) un 6.1. darbības 2. punkta otrā ievilkumā (Arion), studentu un augstskolu mācībspēku mobilitātes organizēšanai saskaņā ar III iedaļas 1. punkta b) apakšpunktu, sagatavošanās braucienu un sagatavošanās pasākumu atbalstam, kuri minēti IV iedaļas B apakšiedaļas 4. punktā.B. Pārējie noteikumi1. Pienācīgi ņemot vērā pieteikumu finansiālam atbalstam kvalitāti un daudzumu, piešķirot līdzekļus saskaņā ar Lēmuma 8. panta 2. punktu, ievēro šādas pamatnostādnes:a) līdzekļi, ko piešķir saskaņā ar 1. darbību (Comenius) veido vismaz 27 % no kopējā šai programmai pieejamā budžeta;b) līdzekļi, ko piešķir saskaņā ar 2. darbību (Erasmus), veido vismaz 51 % no kopējā šai programmai pieejamā budžeta;c) līdzekļi, ko piešķir saskaņā ar 3. darbību (Grundtvig), veido vismaz 7 % no kopējā šai programmai pieejamā budžeta;d) līdzekļi, ko piešķir finansiālam atbalstam Socrates valsts aģentūrām saskaņā ar 8.2. darbību un tehniskajai palīdzībai saskaņā ar 8.3. darbību, nepārsniedz 4,5 % no kopējā šai programmai pieejamā gada budžeta.Minētie procenti ir aptuveni, un tos var pielāgot saskaņā ar Lēmuma 8. panta 2. punktu.2. Parasti Kopienas finansiālais atbalsts, ko saskaņā ar šo programmu piešķir projektiem, ir paredzēts, lai daļēji segtu paredzamās izmaksas, kuras vajadzīgas, lai veiktu attiecīgās darbības, un kuras var aptvert ne vairāk kā trīs gadus; to sasniegumus periodiski pārbauda. Kopienas ieguldījums parasti nepārsniedz 75 % no konkrētā projekta kopējām izmaksām; izņēmums ir papildu pasākumi. Palīdzību var piešķirt iepriekš, lai varētu notikt sagatavošanās braucieni attiecībā uz konkrētajiem projektiem.Summa, kas programmas gada budžetā jāatvēl darbībām saskaņā ar 8. darbības 1. punkta f) apakšpunktu, nedrīkst pārsniegt EUR 250000.3. Kopiena, nosakot piešķiramo finansiālā atbalsta summu, ņem vērā īpašo situāciju, kādā ir personas ar īpašām vajadzībām.4. Attiecībā uz darbībām, kas ietver personu mobilitāti, Kopienas finansiālo atbalstu var piešķirt, lai palīdzētu nodrošināt atbilstošu sagatavošanos laika posmam, kas būs jāpavada citā dalībvalstī. Šādi sagatavošanās pasākumi jo īpaši var ietvert valodu kursus, informāciju par uzņēmējas valsts sociālajiem un kultūras aspektiem utt.V. DEFINĪCIJASŠajā lēmumā:1. "uzņēmums" ir jebkurš valsts vai privātā sektora uzņēmums neatkarīgi no lieluma, juridiskā statusa vai tautsaimniecības nozares, kurā tas darbojas, un jebkura veida ekonomiskā darbība, ieskaitot sociālo ekonomiku;2. "lēmumu pieņēmēji" ir jebkura personāla kategorija izglītības jomā, kura pienākumi ir pārvalde, novērtēšana, apmācība, norādījumi un pārbaudes, un personas, kas atbildīgas par šo jomu vietējā, reģionālā un valsts līmeni, kā arī ministrijās;3. "ievirze un konsultācijas" ir darbību kopums, kas ietver, piemēram, informēšanu, novērtēšanu, norādījumus un konsultācijas, lai palīdzētu izglītojamajiem izdarīt izvēli attiecībā uz izglītības un mācību programmām vai darba iespējām;4. "mūžizglītība" ir izglītības un apmācības iespējas, ko piedāvā privātpersonām visa mūža garumā, lai dotu tām iespēju pastāvīgi apgūt, atjaunot un pielāgot savas zināšanas, iemaņas un prasmes;5. "atklātās studijas un tālmācība" ir jebkura elastīga izglītības forma, ietverot vai neietverot informācijas un sakaru tehnoloģiju izmantošanu;6. "projekts" ir darbība, kas saistīta ar starptautisku sadarbību un kas ir kopīgi izveidota, formāli vai neformāli sagrupējot organizācijas vai iestādes;7. "skolēns" ir persona, kas šādā statusā uzņemta "skolā" saskaņā ar definīciju šajā pielikumā;8. "resursu centrs" ir iestāde, kas ir iesaistīta tādu dokumentu, materiālu un metodikas izstrādē, apkopošanā un izplatīšanā, kas saistīti ar šajā programmā minētajām darbības nozarēm, piemēram, valodas vai informācijas un sakaru tehnoloģijas attiecībā uz izglītību;9. "mācību iestāde" jeb "skola" ir jebkāda veida iestāde, kas nodrošina vispārīgo (bērnudārza, pamatskolas vai vidusskolas), profesionālo vai tehnisko izglītību, un, izņēmuma gadījumā, — pasākumus, kuri veicina valodu mācīšanos, un ārpusskolas iestāde, kas nodrošina stažēšanos;10. "sociālie partneri" valsts līmenī ir darba devēju un darba ņēmēju organizācijas, kas atbilst valsts tiesību aktiem un/vai praksei, un, Kopienas līmenī, — darba devēju un darba ņēmēju organizācijas, kas piedalās sociālā dialogā Kopienas līmenī;11. "students" ir persona, kas reģistrēta "augstskolā" saskaņā ar definīciju šajā pielikumā, jebkurā studiju virzienā, lai studētu augstskolā un iegūtu zinātnisko grādu vai diplomu, līdz doktora grādam ieskaitot;12. "mācībspēki/izglītības personāls" ir personas, kas ir tieši iesaistītas izglītības procesā dalībvalstīs saskaņā ar attiecīgo izglītības sistēmas organizāciju;13. "augstskola" ir augstākās izglītības iestāde saskaņā ar valsts tiesību aktiem vai praksi, kas piedāvā šā līmeņa kvalifikāciju vai diplomu, neatkarīgi no tā, kā šādu iestādi sauc dalībvalstīs;14. "augstskolas mācībspēki" ir jebkura nodarbinātā personāla kategorija šajā statusā "augstskolā" saskaņā ar definīciju šajā pielikumā.--------------------------------------------------


title: Padomes lēmums (1993. gada 22. novembris) par akceptu līgumam, ko vēstuļu apmaiņas ceļā savā starpā noslēgusi Eiropas Kopiena un Austrijas Republika, Somijas Republika, Islandes Republika, Norvēģijas Karaliste, Zviedrijas Karaliste un Šveices Konfederācija attiecībā uz grozījumiem 1987. gada 20. maija Konvencijā par kopēju tranzīta režīmu

text:
Svarīgs juridisks paziņojums

|

31996D0155

Oficiālais Vēstnesis L 036 , 14/02/1996 Lpp. 0029 - 0029

		Padomes Lēmums(1993. gada 22. novembris)par akceptu līgumam, ko vēstuļu apmaiņas ceļā savā starpā noslēgusi Eiropas Kopiena un Austrijas Republika, Somijas Republika, Islandes Republika, Norvēģijas Karaliste, Zviedrijas Karaliste un Šveices Konfederācija attiecībā uz grozījumiem 1987. gada 20. maija Konvencijā par kopēju tranzīta režīmu(96/155/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā 15. panta 2. punkts Eiropas Ekonomikas kopienas un Austrijas Republikas, Somijas Republikas, Islandes Republikas, Norvēģijas Karalistes, Zviedrijas Karalistes un Šveices Konfederācijas Konvencijā par kopēju tranzīta režīmu [1] pilnvaro ar šo konvenciju izveidoto Apvienoto komiteju izstrādāt ieteikumus konvencijas grozījumiem;tā kā konvencija ir grozīta, lai šai konvencijai varētu pievienoties jaunas līgumslēdzējas puses;tā kā konkrētie grozījumi izklāstīti Apvienotās komitejas ieteikumā Nr. 1/93; tā kā ir jāapstiprina vēstuļu apmaiņas ceļā noslēgtais līgums attiecībā uz minēto ieteikumu,IR PIEŅĒMUSI ŠĀDU LĒMUMU.1. pantsAr šo līgums, ko vēstuļu apmaiņas ceļā savā starpā noslēgusi Eiropas Kopiena un Austrijas Republika, Somijas Republika, Islandes Republika, Norvēģijas Karaliste, Zviedrijas Karaliste un Šveices Konfederācija attiecībā uz grozījumiem 1987. gada 20. maija Konvencijā par kopēju tranzīta režīmu ir apstiprināts.Nolīguma teksts ir pievienots šim lēmumam.2. pantsAr šo Padomes priekšsēdētājs ir pilnvarots iecelt personu, kurai piešķirtas pilnvaras parakstīt šo nolīgumu, lai tas kļūtu saistošs Kopienai.Briselē, 1993. gada 22. novembrīPadomes vārdā —priekšsēdētājsPh. Maystadt[1] OV L 226, 13.8.1987., 2. lpp.--------------------------------------------------


title: 2014/737/ES: Padomes Lēmums ( 2014. gada 9. oktobris ) par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses, lai minētā nolīguma 4. protokolu par “noteiktas izcelsmes produktu” jēdziena definīciju un administratīvās sadarbības metodēm aizstātu ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem

text:
               24.10.2014

               LV

               Eiropas Savienības Oficiālais Vēstnesis

               L 305/109

         PADOMES LĒMUMS
   (2014. gada 9. oktobris)
   par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses, lai minētā nolīguma 4. protokolu par “noteiktas izcelsmes produktu” jēdziena definīciju un administratīvās sadarbības metodēm aizstātu ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem

      (2014/737/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses (1) (“nolīgums”), 4. protokols attiecas uz jēdziena “noteiktas izcelsmes produkti” definīciju un administratīvās sadarbības metodēm (“4. protokols”).

               (2)

               Reģionālā konvencija par Eiropas un Vidusjūras reģiona valstu preferenciāliem izcelsmes noteikumiem (2) (“konvencija”) paredz noteikumus par to preču izcelsmi, kas tiek tirgotas saskaņā ar attiecīgiem nolīgumiem, kuri noslēgti starp konvencijas līgumslēdzējām pusēm. Eiropadomes 2003. gada jūnijā apstiprinātajā Saloniku darba kārtībā Albānija un citi Stabilizācijas un asociācijas procesa dalībnieki no Rietumbalkāniem tika aicināti pievienoties Eiropas izcelsmes diagonālās kumulācijas sistēmai. Pievienoties konvencijai tie tika aicināti ar 2007. gada oktobra Eiropas un Vidusjūras reģiona valstu ministru konferences lēmumu.

               (3)

               Savienība un Albānija parakstīja konvenciju attiecīgi 2011. gada 15. jūnijā un 2011. gada 27. jūnijā.

               (4)

               Savienība un Albānija savus pieņemšanas dokumentus konvencijas depozitāram iesniedza attiecīgi 2012. gada 26. martā un 2012. gada 5. martā. Piemērojot konvencijas 10. panta 3. punktu, attiecībā gan uz Savienību, gan Albāniju konvencija tādējādi stājās spēkā 2012. gada 1. maijā.

               (5)

               Konvencijas 6. pantā noteikts, ka katrai konvencijas līgumslēdzējai pusei jāveic atbilstīgi pasākumi, lai nodrošinātu konvencijas efektīvu piemērošanu. Šai nolūkā Stabilizācijas un asociācijas padomei, kas izveidota ar nolīgumu, būtu jāpieņem lēmums par 4. protokola aizstāšanu ar jaunu protokolu, kas attiecībā uz izcelsmes noteikumiem atsaucas uz konvenciju.

               (6)

               Tāpēc Savienības nostājai Stabilizācijas un asociācijas padomē būtu jābalstās uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   1.   Nostāja, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses, lai minētā nolīguma 4. protokolu par “noteiktas izcelsmes produktu” jēdziena definīciju un administratīvās sadarbības metodēm aizstātu ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem, balstās uz šim lēmumam pievienoto Stabilizācijas un asociācijas padomes lēmuma projektu.
   2.   Savienības pārstāvji Stabilizācijas un asociācijas padomē var piekrist nelielām izmaiņām Stabilizācijas un asociācijas padomes lēmuma projektā bez Padomes papildu lēmuma.
   2. pants
   Stabilizācijas un asociācijas padomes lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 9. oktobrī

            Padomes vārdā –

            priekšsēdētājs

         A. ALFANO

      (1)  OV L 107, 28.4.2009., 166. lpp.

      (2)  OV L 54, 26.2.2013., 4. lpp.

      PROJEKTS
      ES UN ALBĀNIJAS STABILIZĀCIJAS UN ASOCIĀCIJAS PADOMES LĒMUMS Nr.
      (… gada …),
      ar ko aizstāj Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses, 4. protokolu par “noteiktas izcelsmes produktu” jēdziena definīciju un administratīvās sadarbības metodēm
      ES UN ALBĀNIJAS STABILIZĀCIJAS UN ASOCIĀCIJAS PADOME,
      ņemot vērā 2006. gada 12. jūnijā Luksemburgā parakstīto Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses (1), un jo īpaši tā 41. pantu,
      ņemot vērā Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses, 4. protokolu par “noteiktas izcelsmes produktu” jēdziena definīciju un administratīvās sadarbības metodēm,
      tā kā:

                  (1)

                  Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses (“nolīgums”), 41. pants atsaucas uz nolīguma 4. protokolu (“4. protokols”), kurā izklāstīti izcelsmes noteikumi un paredzēta izcelsmes kumulācija starp Eiropas Savienību, Albāniju, Turciju un jebkuru valsti vai teritoriju, kas piedalās Eiropas Savienības Stabilizācijas un asociācijas procesā.

                  (2)

                  4. protokola 38. pants nosaka, ka Stabilizācijas un asociācijas padome, kas paredzēta ar nolīguma 116. pantu, var pieņemt lēmumu grozīt 4. protokola noteikumus.

                  (3)

                  Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (2) (“konvencija”) nolūks ir protokolus par izcelsmes noteikumiem, kuri pašlaik ir spēkā starp Eiropas un Vidusjūras reģiona valstīm, aizstāt ar vienu tiesību aktu. Eiropadomes 2003. gada jūnijā apstiprinātajā Saloniku darba kārtībā Albānija un citi Stabilizācijas un asociācijas procesa dalībnieki no Rietumbalkāniem tika aicināti pievienoties Eiropas izcelsmes diagonālās kumulācijas sistēmai. Pievienoties konvencijai tie tika aicināti ar 2007. gada oktobra Eiropas un Vidusjūras reģiona valstu ministru konferences lēmumu.

                  (4)

                  Eiropas Savienība un Albānija parakstīja konvenciju attiecīgi 2011. gada 15. jūnijā un 2011. gada 27. jūnijā.

                  (5)

                  Eiropas Savienība un Albānija savus pieņemšanas dokumentus konvencijas depozitāram iesniedza attiecīgi 2012. gada 26. martā un 2012. gada 5. martā. Piemērojot konvencijas 10. panta 3. punktu, attiecībā gan uz Eiropas Savienību, gan Albāniju konvencija tādējādi stājās spēkā 2012. gada 1. maijā.

                  (6)

                  Ja pāreja uz konvenciju visām kumulācijas zonā esošajām konvencijas līgumslēdzējām pusēm nenotiek vienlaikus, nebūtu jārodas situācijai, kas ir nelabvēlīgāka par iepriekšējo situāciju, kura atbilda 4. protokolam.

                  (7)

                  4. protokols tādēļ būtu jāaizstāj ar jaunu protokolu, kas atsaucas uz konvenciju,

            IR PIEŅĒMUSI ŠO LĒMUMU.
      1. pants
      Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses, 4. protokolu par “noteiktas izcelsmes produktu” jēdziena definīciju un administratīvās sadarbības metodēm aizstāj ar šā lēmuma pielikumā izklāstīto tekstu.
      2. pants
      Šis lēmums stājas spēkā tā pieņemšanas dienā.
      To piemēro no …

         …,

               ES un Albānijas Stabilizācijas un asociācijas padomes vārdā –

               priekšsēdētājs

         (1)  OV L 107, 28.4.2009., 166. lpp.

         (2)  OV L 54, 26.2.2013., 4. lpp.

         PIELIKUMS
         4. protokols
         par “noteiktas izcelsmes produktu” jēdziena definīciju un administratīvās sadarbības metodēm
         1. pants
         Piemērojamie izcelsmes noteikumi
         1.   Šā nolīguma īstenošanas nolūkā piemēro Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (1) (“konvencija”) I papildinājumu un attiecīgos II papildinājuma noteikumus.
         2.   Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem I papildinājumā un attiecīgajos II papildinājuma noteikumos ar visām atsaucēm uz “attiecīgo nolīgumu” saprot atsauces uz šo nolīgumu.
         2. pants
         Strīdu izšķiršana
         1.   Ja strīdus, kas radušies saistībā ar konvencijas I papildinājuma 32. pantā minētajām pārbaudes procedūrām, nevar izšķirt starp muitas iestādēm, kuras pieprasa pārbaudi, un par minētās pārbaudes veikšanu atbildīgajām muitas iestādēm, tos nodod Stabilizācijas un asociācijas padomei.
         2.   Visos gadījumos strīdu izšķiršana starp importētāju un importētājvalsts muitas iestādēm notiek saskaņā ar minētās valsts tiesību aktiem.
         3. pants
         Protokola grozījumi
         Stabilizācijas un asociācijas padome var pieņemt lēmumu grozīt šā protokola noteikumus.
         4. pants
         Izstāšanās no konvencijas
         1.   Ja Eiropas Savienība vai Albānija konvencijas depozitāram rakstiski dara zināmu savu nodomu izstāties no konvencijas saskaņā ar tās 9. pantu, Eiropas Savienība un Albānija nekavējoties sāk sarunas par izcelsmes noteikumiem, lai īstenotu šo nolīgumu.
         2.   Iekams nav stājušies spēkā šādi sarunu ceļā no jauna pieņemti izcelsmes noteikumi, šim nolīgumam turpina piemērot konvencijas I papildinājuma izcelsmes noteikumus un attiecīgā gadījumā II papildinājuma attiecīgos noteikumus, kuri bija spēkā izstāšanās brīdī. Tomēr no izstāšanās brīža konvencijas I papildinājuma izcelsmes noteikumus un attiecīgā gadījumā II papildinājuma attiecīgos noteikumus saprot tā, ka divpusēja kumulācija tiek pieļauta tikai starp Eiropas Savienību un Albāniju.
         5. pants
         Pārejas noteikumi – kumulācija
         1.   Neatkarīgi no konvencijas I papildinājuma 3. panta starp Eiropas Savienību un Albāniju turpina piemērot kumulācijas noteikumus, kuri paredzēti šā protokola 3. un 4. pantā, kas grozīts ar Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (2), līdz brīdim, kad konvencija kļūst piemērojama visām Līgumslēdzējām pusēm, kas uzskaitītas šā protokola 3. un 4. pantā.
         2.   Neatkarīgi no konvencijas I papildinājuma 16. panta 5. punkta un 21. panta 3. punkta, ja kumulācija attiecas tikai uz EBTA valstīm, Fēru salām, Eiropas Savienību, Turciju un Stabilizācijas un asociācijas procesa dalībniekiem, izcelsmes apliecinājums var būt preču pārvadājumu sertifikāts EUR.1 vai izcelsmes deklarācija.

            (1)  OV L 54, 26.2.2013., 4. lpp.

            (2)  OV L 107, 28.4.2009., 2. lpp.


title: Eiropola direktora lēmums, ( 2014. gada 18. aprīlis ), ar ko īsteno Eiropola Valdes 1999. gada 16. novembra lēmumu, ar kuru izteikta piekrišana Eiropola noteikumiem un procedūrām par nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā

text:
               5.7.2014

               LV

               Eiropas Savienības Oficiālais Vēstnesis

               C 211/13

         EIROPOLA DIREKTORA LĒMUMS,
   (2014. gada 18. aprīlis),
   ar ko īsteno Eiropola Valdes 1999. gada 16. novembra lēmumu, ar kuru izteikta piekrišana Eiropola noteikumiem un procedūrām par nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā
   (2014/C 211/06)
   EIROPOLA DIREKTORS,
   ņemot vērā Padomes 2009. gada 6. aprīļa lēmumu (1), ar ko izveido Eiropas Policijas biroju (“Eiropolu”), (turpmāk “Eiropola lēmumu”) un jo īpaši tā 57. panta 5. punktu, 62. un 63. pantu,
   ņemot vērā Protokolu, kas sastādīts, pamatojoties uz Līguma par Eiropas Savienību K.3. pantu un Eiropola Konvencijas 41. panta 3. punktu par Eiropola, tā struktūru biedru, direktora vietnieku un Eiropola darbinieku privilēģijām un imunitāti (2), un jo īpaši tā 10. pantu,
   ņemot vērā Valdes 1999. gada 16. novembra lēmumu, ar kuru izteikta piekrišana Eiropola noteikumiem un procedūrām attiecībā uz nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā (3),
   tā kā:

               (1)

               Saskaņā ar Eiropola lēmuma 57. panta 5. punktu darbiniekiem, ar kuriem netiek noslēgti līgumi saskaņā ar Eiropola lēmuma 57. panta 2. punktu, turpina piemērot Eiropola civildienesta noteikumus (4) un citus attiecīgus instrumentus.

               (2)

               Eiropola lēmuma 57. panta 5. punkts paredz, ka, atkāpjoties no Eiropola civildienesta noteikumu 5. nodaļas, uz Eiropola darbiniekiem attiecina to ikgadējās atalgojuma korekcijas procentu likmi, ko Padome pieņem saskaņā ar Eiropas Kopienu Civildienesta noteikumu (5)65. pantu.

               (3)

               Eiropola lēmuma 57. panta 5. punkts attiecas tikai uz Eiropola civildienesta noteikumu 5. nodaļā (43.–55. pantā) minētajiem personāla atalgojuma elementiem un neattiecas uz nodokļiem, kas piemērojami algām un atalgojumiem, ko saskaņā ar Eiropola civildienesta noteikumiem izmaksā Eiropola darbiniekiem par darbu Eirpolā.

               (4)

               Ņemot vērā Eiropola lēmuma 57. panta 5. punktā paredzētās atalgojuma korekcijas procedūras grozījumus, iepriekšminētā Valdes 1999. gada 16. novembra lēmuma pielikuma 3.a punkts ļauj Eiropola direktoram no 2010. gada 1. jūlija un turpmāk ik gadu piemērot vērtības, kas minētas attiecīgā pielikuma 4. punktā, ievērojot tās pašas procentu likmes, kas piemērotas saskaņā ar Eiropola lēmuma 57. panta 5. apakšpunktu.

               (5)

               Eiropola lēmuma 57. panta 5. punktā paredzēto ikgadējo atlīdzības korekciju Eiropols ar atpakaļejošu spēku piemēroja no 2010. gada 1. jūlija (6) atbilstoši skaitļiem, kas noteikti Padomes Regulā (ES) Nr. 1239/2010 (7).

               (6)

               Eiropola civildienesta noteikumiem pakļautajiem Eiropola darbiniekiem piemērojamo nodokli jāgroza, lai atspoguļotu atalgojuma korekciju, kas piemērota atbilstīgi Eiropola lēmuma 57. panta 5. punktam,

         IR PIEŅĒMIS ŠO LĒMUMU.
   1. pants
   No 2010. gada 1. jūlija:

               —

               vērtība, kas minēta Eiropola Valdes 1999. gada 16. novembra lēmuma pielikuma 4. panta pirmajā teikumā, tiks aizstāta ar EUR 121,45,

               —

               tabulā norādītās euro vienību vērtības, kas ietvertas Eiropola Valdes 1999. gada 16. novembra lēmuma pielikuma 4. pantā, tiks aizstātas šādi:

                           —

                           8 % klāt summām no EUR 121,45 līdz EUR 2 139,28

                           —

                           10 % klāt summām no EUR 2 139,29 līdz EUR 2 946,53

                           —

                           12,5 % klāt summām no EUR 2 946,54 līdz EUR 3 376,87

                           —

                           15 % klāt summām no EUR 3 376,88 līdz EUR 3 834,95

                           —

                           17,5 % klāt summām no EUR 3 834,96 līdz EUR 4 265,33

                           —

                           20 % klāt summām no EUR 4 265,34 līdz EUR 4 682,49

                           —

                           22,5 % klāt summām no EUR 4 682,50 līdz EUR 5 112,85

                           —

                           25 % klāt summām no EUR 5 112,86 līdz EUR 5 530,01

                           —

                           27,5 % klāt summām no EUR 5 530,02 līdz EUR 5 960,36

                           —

                           30 % klāt summām no EUR 5 960,37 līdz EUR 6 377,53

                           —

                           32,5 % klāt summām no EUR 6 377,54 līdz EUR 6 807,89

                           —

                           35 % klāt summām no EUR 6 807,90 līdz EUR 7 225,71

                           —

                           40 % klāt summām no EUR 7 225,72 līdz EUR 7 656,10

                           —

                           45 % klāt summām, kas pārsniedz EUR 7 656,11.

         2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā nākamajā dienā pēc tam, kad to ir pieņēmis direktors.

      Hāgā, 2014. gada 18. aprīlī

            Eiropola direktors

         Rob WAINWRIGHT

      (1)  OV L 121, 15.5.2009., 37. lpp.

      (2)  OV C 221, 19.7.1997., 2. lpp.

      (3)  OV C 65, 28.2.2001., 6. lpp.

      (4)  Padomes 1998. gada 3. decembra akts, ar ko nosaka Civildienesta noteikumus, kas piemērojami Eiropola darbiniekiem (OV C 26, 30.1.1999., 23. lpp.).

      (5)  Padomes Regula (EEK, Euratom, EOTK) Nr. 259/68 (OV L 56, 4.3.1968., 1. lpp.).

      (6)  Paziņojums par Eiropola civildienesta noteikumiem pakļauto Eiropola darbinieku pamatalgu un pabalstu koriģēšanu atbilstīgi Padomes lēmuma 57. panta 5. punktam no 2009. gada 1. jūlija un 2010. gada 1. jūlija (Skatīt šā Oficiālā Vēstneša xx. lappusi).

      (7)  Padomes 2010. gada 20. decembra Regula (ES) Nr. 1239/2010, ar ko koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (OV L 338, 22.12.2010., 1. lpp.).


title: Padomes Lēmums (ES) 2016/1970 (2016. gada 29. septembris) par to, lai Eiropas Savienības vārdā parakstītu un provizoriski piemērotu Partnerattiecību nolīgumu par attiecībām un sadarbību starp Eiropas Savienību un tās dalībvalstīm, no vienas puses, un Jaunzēlandi, no otras puses

text:
               11.11.2016

               LV

               Eiropas Savienības Oficiālais Vēstnesis

               L 304/1

         PADOMES LĒMUMS (ES) 2016/1970
   (2016. gada 29. septembris)
   par to, lai Eiropas Savienības vārdā parakstītu un provizoriski piemērotu Partnerattiecību nolīgumu par attiecībām un sadarbību starp Eiropas Savienību un tās dalībvalstīm, no vienas puses, un Jaunzēlandi, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu,
   ņemot vērā Līgumu par Eiropas Savienības darbību un jo īpaši tā 207. pantu un 212. panta 1. punktu saistībā ar tā 218. panta 5. punktu un 218. panta 8. punkta otro daļu,
   ņemot vērā Eiropas Komisijas un Savienības Augstās pārstāves ārlietās un drošības politikas jautājumos kopīgo priekšlikumu,
   tā kā:

               (1)

               Padome 2012. gada 25. jūnijā pilnvaroja Komisiju un Savienības Augsto pārstāvi ārlietās un drošības politikas jautājumos sākt sarunas ar Jaunzēlandi par pamatnolīgumu, lai aizstātu 2007. gada 21. septembra Kopīgo deklarāciju par Eiropas Savienības un Jaunzēlandes attiecībām un sadarbību.

               (2)

               Sarunas par Partnerattiecību nolīgumu par attiecībām un sadarbību starp Eiropas Savienību un tās dalībvalstīm, no vienas puses, un Jaunzēlandi, no otras puses, (“nolīgums”) veiksmīgi tika noslēgtas 2014. gada 30. jūlijā. Nolīgums atspoguļo gan vēsturiski ciešās attiecības un aizvien stingrākās saites, kas veidojas starp Pusēm, gan to vēlmi vērienīgā un inovatīvā veidā aizvien vairāk stiprināt un paplašināt savas attiecības.

               (3)

               Saskaņā ar nolīguma 58. pantu līdz tā spēkā stāšanās dienai Savienība un Jaunzēlande var provizoriski piemērot konkrētus nolīguma noteikumus, kurus abas Puses nosaka, savstarpēji vienojoties.

               (4)

               Nolīgums būtu jāparaksta Savienības vārdā un daži tā noteikumi būtu jāpiemēro provizoriski, kamēr tiek pabeigtas procedūras, kas nepieciešamas tā noslēgšanai,

         IR PIEŅĒMUSI ŠO LĒMUMU.
   1. pants
   Ar šo tiek atļauta Partnerattiecību nolīguma par attiecībām un sadarbību starp Eiropas Savienību un tās dalībvalstīm, no vienas puses, un Jaunzēlandi, no otras puses, parakstīšana Savienības vārdā, ņemot vērā nolīguma noslēgšanu.
   Nolīguma teksts ir pievienots šim lēmumam.
   2. pants
   Saskaņā ar nolīguma 58. pantu un ņemot vērā tajā noteiktos paziņojumus, līdz tā spēkā stāšanās dienai starp Savienību un Jaunzēlandi provizoriski, bet tikai tiktāl, cik tas attiecas uz jautājumiem, kas ir Savienības kompetencē, ietverot jautājumus, kas ir Savienības kompetencē, lai noteiktu un īstenotu kopējo ārpolitiku un drošības politiku, piemēro šādus nolīguma noteikumus (1):

               —

               3. pants (Dialogs),

               —

               4. pants (Sadarbība reģionālajās un starptautiskajās organizācijās),

               —

               5. pants (Politiskais dialogs),

               —

               53. pants (Apvienotā komiteja) (izņemot 3. punkta g) un h) apakšpunktu), un

               —

               X sadaļa (Nobeiguma noteikumi) (izņemot 57. pantu un 58. panta 1. un 3. punktu), ciktāl tas ir nepieciešams, lai nodrošinātu šajā pantā minēto nolīguma noteikumu provizorisku piemērošanu.

         3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   4. pants
   Šis lēmums stājas spēkā nākamajā dienā pēc tā pieņemšanas.

      Briselē, 2016. gada 29. septembrī

            Padomes vārdā –

            priekšsēdētājs

         P. ŽIGA

      (1)  Datumu, no kura 2. pantā minētie nolīguma noteikumi tiks piemēroti provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: 2010/451/ES: Eiropas Centrālās bankas Lēmums ( 2010. gada 29. jūlijs ) par piekļuvi TARGET2 datiem un to izmantošanu (ECB/2010/9)

text:
               12.8.2010

               LV

               Eiropas Savienības Oficiālais Vēstnesis

               L 211/45

         EIROPAS CENTRĀLĀS BANKAS LĒMUMS
   (2010. gada 29. jūlijs)
   par piekļuvi TARGET2 datiem un to izmantošanu
   (ECB/2010/9)
   (2010/451/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo un ceturto ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo un ceturto ievilkumu un 22. pantu,
   tā kā:

               (1)

               2007. gada 26. aprīļa Pamatnostādne ECB/2007/2 par Eiropas automatizēto reālā laika bruto norēķinu sistēmu (TARGET2) (1) izveidoja TARGET2.

               (2)

                  TARGET2 darbības pamatā ir vienota tehniskā platforma jeb vienotā platforma (Single Shared Platform (SSP)), kuras operatores ir Deutsche Bundesbank, Banque de France un Banca d’Italia (turpmāk tekstā – SSP sniedzējas CB (SSP-providing CBs)). Tā juridiski veidota kā reālā laika bruto norēķinu sistēmu kopums, kur katra sistēma ir TARGET2 komponentsistēma, kuras operatore savukārt ir kāda no Eurosistēmas centrālajām bankām. Ar Pamatnostādni ECB/2007/2, cik iespējams, tiek saskaņoti TARGET2 komponentsistēmu noteikumi.

               (3)

               Eurosistēma pārrauga TARGET2, un šo pārraudzību vada ECB.

               (4)

               Pamatnostādnes ECB/2007/2 II pielikuma – Saskaņotie noteikumi dalībai TARGET2 (turpmāk tekstā – “Saskaņotie noteikumi”) – 38. panta 1. punktā ir paredzēts, ka katras CB pienākums ir saglabāt konfidencialitāti attiecībā uz jebkuru sensitīvu vai slepenu maksājumu informāciju attiecībā uz dalībniekiem, kuriem šajā CB ir TARGET2 konti, izņemot gadījumus, ja dalībnieks devis rakstisku piekrišanu to izpaust vai šāda izpaušana ir atļauta vai to prasa attiecīgās valsts tiesību akti.

               (5)

               Savukārt Saskaņoto noteikumu 38. panta 2. punktā ir paredzēts, ka gadījumā, ja šāda informācijas izpaušana nav pretrunā ar piemērojamiem tiesību aktiem, dalībnieki piekrīt, ka maksājumu informāciju, kas iegūta attiecīgās TARGET2 komponentsistēmas darbības laikā, katra CB var izpaust: i) citām CB vai TARGET2 darbībā iesaistītām trešām personām, cik tas nepieciešams TARGET2 efektīvai funkcionēšanai, vai ii) dalībvalstu un Eiropas Savienības uzraudzības un pārraudzības iestādēm, ciktāl tas nepieciešams to publisko uzdevumu izpildei.

               (6)

               Tikai gadījumos, ja CB nav pieejami apkopotie TARGET2 dati, lai nodrošinātu efektīvu TARGET2 funkcionēšanu, visām CB ir nepieciešams piekļūt no vienotās platformas iegūtiem darījumu līmeņa datiem par dalībniekiem, t. sk. netiešajiem dalībniekiem un adresējamu BIC turētājiem, visās TARGET2 komponentēs. Visām CB nodrošināta piekļuve šādiem darījumu līmeņa datiem kļūst nepieciešama arī Eurosistēmas kā TARGET2 pārrauga publisko pienākumu veikšanai gadījumos, ja nepietiek ar apkopoto TARGET2 datu izmantošanu.

               (7)

               Šādai CB piekļuvei visu TARGET2 dalībnieku darījumu līmeņa datiem ir jābūt ierobežotai, ciktāl ir nepieciešams nodrošināt CB kā TARGET2 operatorēm un pārraugiem veikt TARGET2 dalībnieku darījumu plūsmu kvantitatīvo analīzi vai TARGET2 norēķinu procesa skaitlisko modelēšanu. Šādai CB piekļuvei datiem nebūtu jāattiecas uz visu informāciju par dalībnieku klientiem, ja vien šie klienti nav netiešie dalībnieki vai adresējamu BIC turētāji.

               (8)

               CB kā TARGET2 operatoru veiktajām kvantitatīvajām analīzēm un skaitliskajai modelēšanai ir, konkrēti, jānodrošina TARGET2 projekta efektivitātes mērķi, tā cenu veidošanās mehānismu ietekmes uzraudzība, kā arī izmaksu un ieguvumu analīzes izpilde attiecībā uz papildu mehānismiem un pakalpojumiem. Ja CB tās veic kā TARGET2 pārraugi, to mērķis, konkrēti, ir analizēt TARGET2 sistēmas darbības traucējumus, pārmaiņas attiecībā uz maksājumu tendencēm un laiku, noteikt likviditātes pakāpju kvantitāti un rezultātus attiecībā uz norēķiniem ar samazinātu likviditāti, veikt darījumu plūsmu statistikas un strukturālās analīzes, kā arī atbalstīt regulāru un ad hoc pārraudzības novērtēšanu, izmantojot piemērojamos standartus.

               (9)

               Īpaši svarīgi ir saglabāt darījumu līmeņa datu konfidencialitāti. Šajā nolūkā piekļuvei darījumu līmeņa datiem un to izmantošanai ir jābūt ierobežotai, šim mērķim norīkojot tikai nelielu CB darbinieku grupu. Papildus profesionālās ētikas un profesionālās konfidencialitātes noteikumiem, kas piemērojami CB darbiniekiem, Eiropas Centrālo banku sistēmas Maksājumu un norēķinu sistēmu komitejai (PSSC) vajadzētu izstrādāt īpašus noteikumus attiecībā uz piekļuvi darījumu līmeņa datiem un to izmantošanu. CB būtu jānodrošina, lai to norīkotie darbinieki ievērotu šos noteikumus, un Maksājumu un norēķinu sistēmu komitejai būtu jāuzrauga atbilstība šiem noteikumiem.

               (10)

               Maksājumu un norēķinu sistēmu komitejai ir jābūt iespējai publicēt informāciju, kas iegūta darījumu līmeņa datu izmantošanā, ar nosacījumu, ka šādā veidā nerodas iespējas identificēt dalībniekus vai dalībnieku klientus ne tiešā, ne netiešā veidā.

               (11)

               Lai kvantitatīvajās analīzēs un skaitliskajā modelēšanā varētu ļaut izmantot darījumu līmeņa datus, Eurosistēmai būtu jāizstrādā īpaša ierīce – TARGET2 modelējoša iekārta.

               (12)

               Papildus Saskaņoto noteikumu 38. panta 2. punktam par darījumu līmeņa datiem šo noteikumu 38. panta 3. punktā ir plašāk noteikts, ka ar nosacījumu, ja nav iespējams tieši vai netieši identificēt dalībnieku vai dalībnieka klientus, CB var lietot, izpaust vai publicēt maksājumu informāciju saistībā ar dalībnieku vai dalībnieka klientiem statistikas, vēstures, zinātnes vai citiem mērķiem, veicot savas sabiedriskās funkcijas vai citu tādu valsts iestāžu funkcijas, kurām informācija izpausta. Neskarot CB iespējas izmantot, izpaust vai publicēt šādu informāciju saskaņā ar šo pantu, Maksājumu un norēķinu sistēmu komitejai būtu jākoordinē CB darbības.

               (13)

               Pamatnostādnes ECB/2007/2 5. pantā ir norādīti TARGET2 pārvaldības līmeņi, t. sk. tas, ka ECB Padome atbild par TARGET2 virzību, vadību un kontroli, kā arī tas, ka Maksājumu un norēķinu sistēmu komiteja kā padomdevēja struktūra palīdz ECB Padomei visos ar TARGET2 saistītajos jautājumos. Pamatnostādnes ECB/2007/2 5. pantā ir noteikts plašāk, ka Maksājumu un norēķinu sistēmu komiteja veic Pamatnostādnē ECB/2007/2 noteiktos uzdevumus, ņemot vērā ECB Padomes noteikto vispārīgo regulējumu. Šajā statusā Maksājumu un norēķinu sistēmu komitejai saskaņā ar šo lēmumu ir jāveic noteikti uzdevumi. Ir vajadzīgs balsošanas noteikums un iespēja ECB Padomei pārskatīt Maksājumu un norēķinu sistēmu komitejas lēmumus.

               (14)

               Šā lēmuma noteikumu darbības joma tiks paplašināta un attieksies arī uz centrālajām bankām ārpus Eurosistēmas, kas saistītas ar TARGET2, noslēdzot līgumu starp šīm centrālajām bankām un Eurosistēmu,

         IR PIEŅĒMUSI ŠO LĒMUMU.
   1. pants
   1.   CB ir piekļuve darījumu līmeņa datiem attiecībā uz visiem dalībniekiem visās TARGET2 komponentēs, kas iegūti no TARGET2, lai nodrošinātu TARGET2 efektīvu funkcionēšanu un to pārraudzību.
   2.   Katrai CB piekļuve datiem, kas minēti 1. punktā, un to izmantošana kvantitatīvo analīžu un skaitliskās modelēšanas mērķiem ir ierobežota līdz vienam darbiniekam un līdz trīs aizstājējiem gan attiecībā uz TARGET2 darbību, gan arī pārraudzību. Šie darbinieki un viņu aizstājēji ir darbinieki, kuru pārziņā ir TARGET2 darbība un tirgus infrastruktūras pārraudzība.
   3.   CB var iecelt attiecīgos darbiniekus un viņu aizstājējus. Viņu iecelšanu apstiprina Maksājumu un norēķinu sistēmu komiteja. Šāda pati procedūra attiecas arī uz viņu aizvietotājiem.
   4.   Maksājumu un norēķinu sistēmu komiteja izstrādā īpašus noteikumus, ar kuriem tiek garantēta darījumu līmeņa datu konfidencialitātes saglabāšana. CB nodrošina savu norīkoto darbinieku atbilstību šiem noteikumiem atbilstoši 2. un 3. punktam. Neskarot tiesības piemērot jebkādu citu CB profesionālās ētikas un profesionālās konfidencialitātes noteikumu, ja tiek konstatēta neatbilstība Maksājumu un norēķinu sistēmu komitejas īpašajiem noteikumiem, CB jebkuram no norīkotajiem darbiniekiem liedz piekļuvi 1. punktā minētajiem datiem, kā arī liedz iespēju tos izmantot. Maksājumu un norēķinu sistēmu komiteja uzrauga atbilstību šajā punktā norādītajiem noteikumiem.
   2. pants
   1.   Ir jāizveido TARGET2 modelēšanas iekārta 1. panta 2. punktā minēto kvantitatīvo analīžu un skaitliskās modelēšanas veikšanai.
   2.   TARGET2 modelēšanas iekārtu izveido un uztur SSP sniedzējas CB un Suomen Pankki. Tā sastāv no nepieciešamās tehniskās infrastruktūras, datu iegūšanas ierīcēm, modelēšanas ierīcēm un analītiskās programmatūras, kas paredzēta instalēšanai SSP.
   3.   TARGET2 modelēšanas iekārtas pakalpojumi un tehniskās specifikācijas sīkāk tiks noteiktas līgumā starp SSP sniedzējām CB un Suomen Pankki, kā arī tām CB, kuras apstiprinājusi ECB Padome.
   3. pants
   1.   Maksājumu un norēķinu sistēmu komiteja izveido vidēja termiņa darbības un pārraudzības programmas, kas saskaņā ar 1. panta 2. un 3. punktu jāpilda norīkotajiem darbiniekiem, izmantojot darījumu līmeņa datus.
   2.   Maksājumu un norēķinu sistēmu komiteja var nolemt publicēt informāciju, kas iegūta, izmantojot darījumu līmeņa datus, ar nosacījumu, ka šādā veidā nerodas iespējas identificēt dalībniekus vai dalībnieku klientus.
   3.   Maksājumu un norēķinu sistēmu komiteja darbojas pēc vienkārša balsu vairākuma principa. Tās lēmumus pārskata ECB Padome.
   4.   Maksājumu un norēķinu sistēmu komiteja regulāri informē ECB Padomi par visiem jautājumiem, kas saistīti ar šā lēmuma piemērošanu.
   4. pants
   Neskarot Saskaņoto noteikumu 38. panta 3. punktu, Maksājumu un norēķinu sistēmu komiteja koordinē CB darbību maksājumu informācijas izpaušanā un publicēšanā attiecībā uz jebkuru dalībnieku vai jebkura dalībnieka klientiem, kā noteikts minētajā pantā.
   5. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2010. gada 29. jūlijā

            ECB Padomes vārdā –

            ECB prezidents

         Jean-Claude TRICHET

      (1)  OV L 237, 8.9.2007., 1. lpp.


title: 2009/714/EK: Komisijas Lēmums ( 2009. gada 21. septembris ), ar ko izvirza divu Eiropas Finanšu pārskatu padomdevēju grupas uzraudzības padomes dalībnieku ar pieredzi sabiedriskajā politikā kandidatūras

text:
               22.9.2009

               LV

               Eiropas Savienības Oficiālais Vēstnesis

               L 248/38

      KOMISIJAS LĒMUMS

   (2009. gada 21. septembris),
   ar ko izvirza divu Eiropas Finanšu pārskatu padomdevēju grupas uzraudzības padomes dalībnieku ar pieredzi sabiedriskajā politikā kandidatūras
   (2009/714/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Saskaņā ar Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) grāmatvedības tehniskajai komitejai ir jāsniedz atbalsts un konsultācijas Komisijai starptautisko grāmatvedības standartu novērtēšanā. Šo uzdevumu pilda Eiropas Finanšu pārskatu padomdevēju grupa (EFRAG).

               (2)

                  EFRAG 2001. gadā izveidoja Eiropas organizācijas, kas pārstāv finanšu pārskatu sniegšanas procedūrā iesaistītās puses (finanšu pārskatu sniedzējus, investorus un grāmatvežus).

               (3)

               Kopš EFRAG vadības struktūras reformas EFRAG uzraudzības padomē ietilpst četri sabiedriskās politikas pārstāvji, kurus īpaši izraugās, pamatojoties uz viņu pieredzi sabiedriskās politikas veidošanā valsts vai Eiropas līmenī. Saskaņā ar 1. pielikuma 3.2. iedaļu EFRAG statūtos, kas ir spēkā no 2009. gada 11. jūnija, sabiedriskās politikas pārstāvju kandidātus izvirza Komisija. EFRAG uzraudzības padomes locekļus ieceļ EFRAG ģenerālā asambleja.

               (4)

               Pēc publiska uzaicinājuma iesniegt pieteikumus (2) Komisija ir izraudzījusies kandidātus, kuri ieceļami par EFRAG uzraudzības padomes dalībniekiem ar pieredzi sabiedriskajā politikā.

               (5)

               Ar Komisijas 2009. gada 13. jūlija Lēmumu 2009/549/EK, ar ko izvirza Eiropas Finanšu pārskatu padomdevēju grupas uzraudzības padomes dalībnieka ar pieredzi sabiedriskajā politikā kandidatūru (3), tika izvirzīts viens kandidāts,

         IR NOLĒMUSI ŠĀDI.
   Vienīgais pants
   Komisija ar šo izvirza divus kandidātus, kuru vārdi norādīti pielikumā, iecelšanai par EFRAG uzraudzības padomes dalībniekiem ar pieredzi sabiedriskajā politikā.

      Briselē, 2009. gada 21. septembrī

            Komisijas vārdā –

            Komisijas loceklis

         Charlie McCREEVY

      (1)  OV L 243, 11.9.2002., 1. lpp.

      (2)  OV C 74, 28.3.2009., 61. lpp.

      (3)  OV L 182, 15.7.2009., 63. lpp.

      PIELIKUMS

         DALĪBNIEKU AR PIEREDZI SABIEDRISKAJĀ POLITIKĀ KANDIDĀTI

                  Aldona KAMELA-SOWINSKA

                  Angelo PROVASOLI


title: Padomes Lēmums (2014. gada 14. aprīlis), par to, lai Eiropas Savienības vārdā noslēgtu Politiskā dialoga un sadarbības nolīgumu starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses, attiecībā uz tā 49. panta 3. punktu

text:
                  15.4.2014

                  LV

                  Eiropas Savienības Oficiālais Vēstnesis

                  L 111/2

         PADOMES LĒMUMS
         (2014. gada 14. aprīlis),
         par to, lai Eiropas Savienības vārdā noslēgtu Politiskā dialoga un sadarbības nolīgumu starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses, attiecībā uz tā 49. panta 3. punktu
         (2014/210/ES)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 79. panta 3. punktu saistībā ar 218. panta 6. punkta a) apakšpunktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu,
         tā kā:

                     (1)

                     Politiskā dialoga un sadarbības nolīgums starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses (“nolīgums”), tika parakstīts 2003. gada 15. decembrī, ņemot vērā tā noslēgšanu vēlāk.

                     (2)

                     Saskaņā ar nolīguma 54. panta 1. punktu nolīgums stājas spēkā nākamā mēneša pirmajā dienā pēc tam, kad Līgumslēdzējas puses ir paziņojušas viena otrai par šim nolūkam nepieciešamo procedūru pabeigšanu.

                     (3)

                     Visas nolīguma Līgumslēdzējas puses, tostarp visas Savienības dalībvalstis nolīguma parakstīšanas brīdī, izņemot Savienību, ir deponējušas savus ratifikācijas instrumentus.

                     (4)

                     Nolīguma 49. panta 3. punkts paredz Līgumslēdzēju pušu saistības attiecībā uz nelikumīgu migrantu atpakaļuzņemšanu. Tādējādi minētais noteikums ietilpst Līguma par Eiropas Savienības darbību (LESD) trešās daļas V sadaļas, un jo īpaši tā 79. panta 3. punkta, darbības jomā.

                     (5)

                     Saskaņā ar 1. un 2. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, minētās dalībvalstis nepiedalās šā lēmuma pieņemšanā, un tām šis lēmums nav saistošs un nav jāpiemēro.

                     (6)

                     Saskaņā ar 1. un 2. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro.

                     (7)

                     Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece.

                     (8)

                     Nolīgums attiecībā uz tā 49. panta 3. punktu būtu jāapstiprina. Līdztekus šim lēmumam pieņems atsevišķu lēmumu par nolīguma noslēgšanu, izņemot tā 49. panta 3. punktu (1),

               IR PIEŅĒMUSI ŠO LĒMUMU.

            1. pants
            Ar šo Savienības vārdā tiek apstiprināts Politiskā dialoga un sadarbības nolīgums starp Eiropas Kopienu un tās dalībvalstīm, no vienas puses, un Gvatemalas Republiku, Hondurasas Republiku, Kostarikas Republiku, Nikaragvas Republiku, Panamas Republiku un Salvadoras Republiku, no otras puses, attiecībā uz tā 49. panta 3. punktu (2).

            2. pants
            Padomes priekšsēdētājs Savienības vārdā sniedz nolīguma 54. pantā paredzētos paziņojumus (3), kā arī sniedz šādus paziņojumus:

                        —

                           “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ nolīguma tekstā esošās atsauces uz “Eiropas Kopienu” vai uz “Kopienu” attiecīgā gadījumā ir lasāmas kā atsauces uz “Eiropas Savienību” vai “Savienību”.”

                        —

                           “Šā nolīguma noteikumi, kas ietilpst Līguma par Eiropas Savienības darbību trešās daļas V sadaļas darbības jomā, Apvienotajai Karalistei un Īrijai ir saistoši kā atsevišķām Līgumslēdzējām pusēm, nevis kā Eiropas Savienības daļai, izņemot, ja Eiropas Savienība kopīgi ar Apvienoto Karalisti un/vai Īriju paziņo Centrālamerikas Pusei, ka Apvienotā Karaliste un/vai Īrija ir uzņēmusies saistības kā Eiropas Savienības daļa saskaņā ar Protokolu (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kurš pievienots Līgumam par Eiropas Savienību un Līgumam par Eiropas Savienības darbību. Ja Apvienotajai Karalistei un/vai Īrijai noteikumi vairs nav saistoši kā Eiropas Savienības daļai saskaņā ar Protokola (Nr. 21) 4.a pantu, Eiropas Savienība kopā ar Apvienoto Karalisti un/vai Īriju nekavējoties informē Centrālamerikas Pusi par jebkādām izmaiņām to nostājā, un šādā gadījumā tām nolīguma noteikumi joprojām ir saistoši katrai atsevišķi. Tas pats attiecas uz Dāniju saskaņā ar Protokolu (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību.”

            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Luksemburgā, 2014. gada 14. aprīlī

                  Padomes vārdā–

                  priekšsēdētājs

               C. ASHTON

            (1)  Padomes Lēmums 2014/211/ES (skatīt šā Oficiālā Vēstneša 4. lpp.).

            (2)  Nolīgums ir publicēts OV L 111, 15.4.2014., 6. lpp., kopā ar Lēmumu 2014/211/ES.

            (3)  Padomes Ģenerālsekretariāts nolīguma spēkā stāšanās datumu publicēs Eiropas Savienības Oficiālajā Vēstnesī.